CEC Member Chungtel Pi Sung Zi Mang Nih CNLD Chin Party Chungril A Phuan Lawlaw — Salai Ephraim Thawngpang\nCEC Member Chungtel Pi Sung Zi Mang Nih CNLD Chin Party Chungril A Phuan Lawlaw\n1.CNLD chungtel ah zei bantuk dah na tuanvo a si? Na kan chim kho hnga maw?Bialehmi;Kei hi CLD lio ah khan cun Vice chair (2) ka rak si. CNLD i kan I fonh tik ah V- Chair pakhat lawng kha V- Chair ah chiah an si caah atu hi CEC Member ka si. Cun CNLD General Treasurer zong ka si.\n2.Kawlram Phunghrampi remhtu 45 Committee le Peace Process ah Chinmi (Party) kan i tel lomi hi a poi na ti maw?Bialehmi;Phunghrampi remhnak 45 Committee ah hin Chinmi an i tel lo. A poi tuk hringhren ka ti. Mah caah Chin Party hi teinak hmuh hrimhrim kan hau. Peace process zong ah si seh 21 Century Pinlon Conference zongah Chinmi kan i tel kho lo. A ruang cu teinak a hmu mi party lawng sawm an si. Cucaah Chin miphun aiawh in Chin mi nih zeihmanh chim nak nawl kan ngei lo. Chinmi cu Union chung ah a tel lomi miphun bantuk kan lo, ngaihchia ngai kan si ko. Cucaah zeitluk in party dirh le candidate i cuh hi har ko hmanh sehlaw kan miphun caah kan ttan ttualmal nak hi asi.\n3.CNLD cu Hruaitu Upa Minung bochan in maw nan dirh, Phunghram dah a biapi deuh ah nan chiah?Bialehmi;CNLD cu Leaders bochan in kan dirh hrimhrim lo. Kan mah pumpak cio hi zalawng tein ttuan le decision chiahnak le I teltum khawhnak nawl kan ngei. Leaders biakhiah nak cu mipi caah a dik lo le phunghram he aa kalh ah cun kei cu zulh kaa tim lo. Pumpak bochan in zong kan dirh lo zapi hnatlaknak Democracy phungning tein kan dirh mi a si.\n4.Chiarmen pathum CNLD chungah i theihthiam lonak teh a um el maw?Bialehmi;Party pathum fawnhmi CNLD chung ah i theihthiam lo nak zeihmanh a um lo. Chinram le kan miphun caah kan saduhthah aa khat mi asi caah zeihmanh elhiar nak a um lo .Leaders Chiarmen pathum an si caah ruahnak tthatha lehlam tam deuh a chuak i a tha chin chin. Ruahnak petu tlawm tuk ngeih cu palh sual nak a tam.\nCredit. Sung Zi Mang( Jacob R. Thang)\nTagged CEC Member Chungtel Pi Sung Zi Mang Nih CNLD Chin Party Chungril A Phuan Lawlaw\nCNLD Chin Party Nih Zeidah An Tuah Khawh Lai Ti Mi Bia A Chim Mi Cu Mit Cawt Hram An I Thok A Si →\n← Lal Maung Cung Cinzah: Tutan ah langhter ka duh mi cu Chin pine cozah abiapit tluk in Chin pine hluttaw a biapi ve tihi a si.


A poi chin lengmang cang. China ruangah President Trump nih a duh lo bik mi Hong Kong cungah a tuah cang\nA poi tak tak ko, Hong Kong mipi cu zaangfah an si tak tak cang ko, mah bantuk in China tangah um an duh lo tuk buin an um a her cang ko. Tu kan vawlei buainak cu China ruang lawngte a si. China le India cu Ladakh ramri ah an buai lio a si. President Trump nih India le China karlakah remnak ser a tim, natein lam a um lo. China le Hong Kong an buai. China nih Hong Kong cung ah national security law a passed cang. China nih Taiwan cu a kut tangah chia a tim. Taiwan tuk a tim lio a si. China le USA cu coronavirus ruangah fakpi in an buai lio a si. Buainak kong chim ah cun China a tel hrim lai ti kha cu fiangtein thei cia a si ko.\nPresident Trump nih cun China nih National Security Law (Upadi) a ser cang caah US nih US Law bantuk in economy lei ah Hong Kong mipi a rak duhsak tawn mi cu Hong Kong mipi cungah hmang a rem ti lai lo tiin a chim. President Trump nih China mi tampi cu USA ram chungah luh a siang ti lo. China company le entities 33 hna cu blacklist ah a chia cang hna. Cun China siang hngakchia, USA ah ca a cawng mi, China ralkap he pehtlaihnak a ngei mi minung 3000 leng cu USA ram ah ca cawn khoh ti lo in an Visa a phih piak cang hna.\nThe White House Rose Garden ah “Tu zarh ah China nih Hong kong mipi za lawngtein an um mi cu a chu piak cang hna. National Security law ruangah US nih Hong kong mipi kan rak duhsak tawn ngai mi vialte cu a hlan bantuk in tuah a rem ti lai lo. Sino -Britain biakam zong zei an rel lo. American investor investment firms pawl zong fakpi in kan ruah a her cang.\n1997 Sino -UK Joint Declaration cu thatein an kalpi khawh lo. Cucaah Hong Kong mipi sin ah duhsak ngai in thil kan tuah tawn mi kha atu cu kan tuah a rem tilo. Ka rian ttuanti hawi pawl nih a her ning tein thil tuah ding in rian an kalpi cang lai. President Trump nih mah bantuk in Hong kong cungah a hlan bantuk in duhsaknak kan tuah ti lai lo ti achim hnuah Hong kong stock market a buai dih, China nih Hong kong market khamhnak ding caah fakpi in rian ttuan thawk a her cang. Credit- WhiteHouse\nBe the first to comment on "A poi chin lengmang cang. China ruangah President Trump nih a duh lo bik mi Hong Kong cungah a tuah cang"


HRIAMTLAI THAR CNDF KONGAH KHUARUAHHAR DING A RAK UM BAK LO HIH – The Chinlung Post\nHRIAMTLAI THAR CNDF KONGAH KHUARUAHHAR DING A RAK UM BAK LO HIH\nApril 23, 2021 admin Chin 0\nChin National Defense Force (CNDF) timi hriamtlaibu thar a vun dirmi kongah zeihmanh khuaruahhar awk a um lo. Chin miphun tuanbia le atulio kan sining taktak zoh tikah lungrualnak le hmunkhat te ah tangtinak hi kaa lawngin hmuh khawh asi. Tuahsernak taktak ah a um lo.Tahchunhnak ah kan Biaknak lei hmanh zoh hna usih.\nUSA ah Hakha, Thantlang lei deuh Baptist pawl cu CBCUSA he pehtlaihnak kan ngei cio bang, Falam lei deuh pawl zong CBNA ah an ipehtlaih ve. Cun a dang pengtlang pawl zong an mah le siaremnak cio in buu dirh le pehtlaihnak an ngei cio ve hna. Cun USA i kan mah umnak cio zong zoh hna usih, a pengtlang chirchan/hoih in Khrifa buu kan dirh, buu kan dirh ciomi kan hmuh ko.\nKhrihfa biaknak hmanh ah kan ithen, kan tang ti kho lo. Hriamtlai dothlennak chinchin ahcun a har chinchin kho. Hihi kan sining taktak cu asi ko. Nain lungdong lo tein kan Chin miphun lungrualnak caah thazaang a chuah pengmi le a tang pengmi cu ahopaoh nih “sui” bantukin sunghlawih cio ding tu hi mipi kan rian asi.A pengtlang thahri in khua kan khan, khua kan ruah, lam kan kal timi hi kan sining taktak (reality) asi.\nA thatnak tampi a um ko nain miphun pi huap in cawlcanghnak caah cun a dotdot in meeting thut ta, kutka tampi kingh ta, hauhruang tampi lonh ta, tlang tampi kai ta hnu lawngah lungrualnak niceu dawh hmuh khawh dingin a um. Kan Chin miphun huap cawlcanghnak nakin a pengtlang le khua kongah a buai huam deuhmi tam tuknak ah atu bantukin CNDF a dirmi kongah lau awk le khuaruahhar ding a um lo.\nAn mah peng le tlang an funton khawh hna, thazaang an ngei i Kawl ralkap an tuk khawh , siloah an do khawh ahcun Chin miphun caah thathnemnak a chuah kho ve ko. Abiapi cem mi cu miphun khat kan si le kan ral a khat a hau. Miphun khat kan si paoh le kan ral a khat paoh ahcun tangtinak lam a um peng ko. Cucaah Chin miphun caah zeidah CNDF nih an tuah khawh te lai timi khi zoh cio te ding asi ko.Credit: Salai ZT Lian\nNUG Nih Min Aung Hlaing Tlaih Ding Tiah An Ti Cang.\nMAH CAAH TTIHNUNG THINPHANG SI CANG, TLAMTLING HRAM SEH


Moh Moh Myint Aung hi cu a lungthin put hi cu uar um kho tuk eA pasal he thla 6 chung lawng an umti ko nain zeitikhmanh ah lungdang angei Moh Moh Myint Aung, – Chintanbo\nAcademy Moh Moh Myint Aung cu teinak hmu in minthang ngai asi .Chungkhar dirhnak kong ah a vanchia nain amah amah zumh bu tein hmai akal mi asi. Senior actress lawng siloin mino he tlak in nun a thiam mi a si . A pasal he thla 6 chung lawng chungkhar an ser ti nain zeitikhmanh ah a phohpian lomi asi\nA pasal cu an i umh thla 6 nak ah accident a tong i Mg MG Kyaw cu tho kho ti loin a um cang.Angaihchiah zong an dih asinain Moh Moh Myint Aung nih a dirhkamh than i a zohkhenh a thlopbultanglei cawl kho ti loin a um thai nain Moh Moh Myint AUng nih tuanvo alak dih.\nA cheu caah cun an tlik zam tak lai a dang pasal zong an ngeih tak ko lai nain keicu ka tuah ngam lo thluak in tuak buin kan rak vat mi cu a hman nain kan thinlung le dawtnak a tel chih ruangah nun caan kan hman ti khawh a si.Hi thil kan rak ton ka cu sipuazi zong arak tla dih nun caan a rak har tuk zero in ka thawk ka rak i manh lo tuk caah zeihmanh ruah mi ka rak ngei lo.\nKeimah ka van nih a kuaih mi a si caah tin ka cohlan mi asi Ka pasal hi a fel,patling a si ,zeihmanh chim awk a um lo , midang he tahchunh in zeihmanh soi awk ka thei lo . A cung ah zumh awk tlak tein ka nung Midang innchungkhar a hrawk tu nu si ka duh lo Midang huat zong ka duh lo . Kan kum hi 21 in adang thla 6 lawng kan umti ko nain a cung ah sualnak ka tuah ngam lo.\nKa dawt ruang zong ah a si ,adang chungkhar dirh in ka pasal cungah fahnak pek ka duh lo ,ka ton mi cu keimah nih ka phisin a herh tin ka cohlan cangmi a si.Ka pasal cu lam akal kho ti lo nain ka dirhkamh a um hmun tein a aw nem le a dawtnak in aka chimh mi hi ka za ko. chungkhar ah aherh bikmi cu i dawt hi a si ko tiin Moh Moh Myint AUng nih a chim,


2013 Norway election Cuanhnak – Chin Community in Norway\n2013 Norway election Cuanhnak\nSeptember 8, 2013 Tial Kio Thang 0 Comments\nPolitics kan timi cu boxing thawnk bantuk asi i bawlung chuih bantuk asi fawn. Kam khat lei nih aralpa tei aduh tik ah a thazaang tthawnbiknak le derbiknak aa theih ahau i aralpa atha tthawnbiknak le derbiknak kha a theih ahau ve fawn. Norway ram zong party pawl cu asen phawih (sosialistisk) le a pia (borgelig) tiah an i tthen I boxing cu an i thawng cuah mah ve. A sen lei kah ah cun AP,SV,SP and um I apia lei kap ah cun H,FRP,KRF an um ve. Boxing an I thawnk ning cu hi ti hin asi.\nDailuci pa : asen pawl kum 8 chung na kan uk cang zei dah nan I lunghmuih I zeiruangah dah mipi nih kan vote ka ni pek rih hna lai ka chim uh.\nAsen lei kip in AP timi nih a hun leh cawlh.\nAP(arbeiderparti): Norway ram ah zoh u law misifak le mirum hleidan nak azawr chin lengmang. Pakhat le Pakhat I hlei dannak a tlawm. Abiapi in vawileicung sipuazi a tlak lio ko zong ah Norway ram nih vawleicung ah riangei lo in aum mi (arbeidsledig) tlawmbik umnak ram ah a tel rih. Mah cu bantuk politics kha kan peh rih lai. Kan nih cu ahring lei bantuk private sizung, sianginn ti bantuk tam pi ngeih cun skatt hna tlawm ter deuh I misifak le rum hleidan nak ngan ter ti ban tuk kan duh lo. Kan nih AP nih kan kal pi peng mi cu chimpeng mi kha asi ko rian hi a pakhat nak ah thil bipibik in kan chiah mi asi ko.\nCulengka cun Apia lei kap in H (Høyre) nih ahun leh cawlh ve.\nH(HØYRE): Asen lei nih kum 8 chung kan uk cang i attha tuk an timi ka kha ruah har. Apakhat nak ah sizung kong he pehtlai in zoh hmasa hmanh u sih. Sizung kan kal I ka I khawn dennak afah tuk ko zong ah kan thih deng lo pohpoh ah cun ngak ko uh akan ti sa lam I sau tak tak kan ngak hmasa. Cun ngeihchia ngai si ka ti mi cu cancer a ngei mi te hna ttansi antuah pah in an thih pah hluahmah mi hna hi cu asi kho ti lo kati. Cucaah private sizung zong kan hau ve ko ka ti nak asi. Skatt kan zor terlai ka tinak cu Asen lei nih tam tuk skatt an koh caah company hme tete an celh lo i an thi viar. Mah lawng si lo skatt cu kan zor ter caan aphan bak cang fawn.\nAsen lei SV liklak ahun tho ve\nSV ( sosialistisk venstreparti): Mah kha pei asen lei nih kan ttih tuk mi cu si cu. Skatt nan tlawm ter lai sifak bawmhnak nan zawrter lai. Arum mi nan rum ther chin hna lai. Ramp pakhat ah cun ati kho deuh mi tam deuh ram caah an ttuan ve ding asi ko. Private siang inn tampi tuah nan timh mi hna hicu thinlung atur ter ngai ngai. Kan fale pakhat le pakhat an i hlei dannak atam te lai ning.\nCun apia lei in aw hrangnawn khin FRP nih avun au ve.\nFRP: Norway ram asen nih kum8 akan uk hnu ah ramdang in ara mi awi dang nak in alet hnih in an tam deuh. Cucaah kan nih cu mah hi azor khawh chung in zawr ding in kan tuah lai. Cun asylum ai sok mi poh camp ah tthan tein an um lai khua chung ah umnak nawl an ngei ti lai lo. Cu pin ah Norway chung ah a um ciami pawl caa zong ah Norwegian pass ngah an duh cun prove kan tuah ter hma sa hna lai. Asen lei nih integrasjon lei ah an awng min lo caah kan nih cu kan awng min hrim ko lai. Bianabia ah capo biatak in hei chim ko ning minungpakhat nih akha hmul sau pi azuah i alung pawng aa pawnh ah cun barnetrygg zuh asi lai. Akha hmulhna a ziah ah cun Barnetrygg pin ah cheuh rih asi lai.\nKRF le V, SP an holh len ve ko nain an hawlh thawng theih khawh asi lo. KRF nih family ngakchia le tar abiapi u san kan pek hna lai an hun ti ah khin. Dailuci pa nih khah atu cu mipi nih vote cang uh avun ti.\nHmaizerh nikhat ni cu vote rak hla cio kun hna u sih 😀\nPrevious Previous post: Skien Khua Ah CCN Seminar Aum Lai\nNext Next post: Skal skaffe telefon til 60 millioner i Myanmar


THANTLANG AH A PUAK LOMI BOMB PAHNIH AN LAK, RALRIN AHAU RIH – The Chinlung Post\nTHANTLANG AH A PUAK LOMI BOMB PAHNIH AN LAK, RALRIN AHAU RIH\nThantlang ah SAC ralkap mortar bomb a puak lo mi 2 laak, ralrin rih herh. August 25 Thantlang kahdohnak lio ah SAC ralkap nih mortar bomb an kah i a puak lo mi 2 cu an lak cang, pakhat cu vawlei chung ah a puak cang an ti nain ralrin rih a herh tiah theih a si. Amah belte daithlan awk cu a tha lai lo.\nA dang a puak lo mi zong a um kho rih. A bik in Sianginn sang Bangla kam hrawng um mi nan fale chim hna u,” tiah Pu Ram Khar nih a chim. August 25 kahdohnak in SAC ralkap mortar a puak lo mi ruang ah August 27 le 28 ah pafa hna nunnak a liam i aa hliam mi 11 an rak si. Credit: The Hakha Times\nCabia dang:CNF hi uhtanh ding cu si ko e,nain a doh phunphai cun do tim hlah usih. CDF Mindat biachimtu nih CCN he interview ah CNF nih an kan bawm bal lo tiah a chim kha CCN zoh nihcun nan theih dih cio ko lai. Salai Mang Om (mindat) nihcun”CNF GS Salai Thla Hei nih kan bawmh peng hna tiah mipi sinah a chim’ tiah a timeline fb ah a ttial rih. Ziah nihin le nizan ah mah bia hi online ah an langhter tikha si. CNF an uhttanh ca zongah si kho nain nihin le nizanah online ah an langhternak ka ruah tikah Chinmi ciocio simi Alliance kan ituah e an ti hnu zarhkhat kuamah online ah an langhter si bik in a lang.\nChinmi ciacia chungin Alliance kan tuah e ticu ruahah asi kho lo tukmi,zoh a chia ngai ti in ttialah a fiang cem lai dah ka ti. Kachin/KIA/O nihcun tlangcung hriamtlai dang poh alliance an tuahpi dih hna nain CNA/F tucu an tuahpi lo.KIA nihcun ‘Chin le Kachin karah alliance tuah herh lo,unau pei kan si cu’tiah an ti.Mah bia ruahah Alliance kan tuah e tiah Chin hrinfa cia lila in cathanha chuah cu,remkhel leiah mitdei-ka te an si ti zong a langhter ngai.CDF Mindat nih ral an tuk-ka in ramleng CHIN michungin abawmtu hna hi CNF adirkamh tu 80% an si tikha CDF Mindat nih an fian aherh ngaingai.\nKan raldoh mi hi kumkhat menah kan tei lo kho. Kum 5/6 zong arau kho caah tu kan dirhmun kan si peng lai tikha Mindat mino nih an iruah sual kho.Chinram ah hnahnok tu Rakhine AA sinah bawmh an hal ziar le AA he give and take an tuah I a bawmh hna bel le saupi an va dir kho ko.Nain AA sinah bawmh cu an hal ka zum lem lo. CNF nih CDFs hna hi ziah a duh ningin abawmh khawh hna lo, bawm kho tu ding dirhmunah CNF kan dirpi lo cuta, bawmhmi si kan duh ahcun mibawm tu si hmasa zong abiapi ve. INGO le NGOs an silo,hriamtlai an si cuta.INGO/NGOs ah CNF kan iruah chih ahcun a palhmi ruahnak asi caah kan dohthlenmi kha pakpalawng a si sual lai.\nCNF kha santlai lo an si ti hlanah Keimah nih ta CNF zeitluk in dah ka rak bawmh ve hna tikha i hal /check hmasa a hau ve.CNF nih CDFs kha alliance a tuah bal lai lo,tuah zong aherh lo mi si i Chinram pi caah dothlengmi asi,peng le tlang min in a dirmi hriamtlai a si lo caah Chinram hriamtlai poh kha a tikhawh tawk in abawmh hna ko lai.A bawmh khawh lo zong le uhtanh tuk awk si fawn lo.Bawmchan kho dirhmun a dirah cun bawm hlah uh ti zongah a duh hlei lai lo,a herha ti ningin abawmh cio ko hna lai.\nCucaah CAN/F nih Chin state khoika hmun pohah zalong tein raltuknak,umhmun khuar le cawlcanghnak nawl angeimi si,a ruang cu Chin state caah hriamtlai a si ka ti cang khah. Peng le tlang ca le minin hriamtlai bel nih an pengchung kha,U-tlak chokai cuh in an I haak,cu an I haakmi ramchung ah CAN/F cu zalong tein cawlcanghnak nawl ngeitu si. Tulio caan hi i doh caan silo,peng feeling in hriamtlaih i credit kawlcaan zong silo;mah kan dothlennak hi kumkhat men ah aa lim kho lo men kan ti khah,long planing felfai tein tuah le ser haumi si. Thaithawh ei hlan tivacek surcheh timh phun bantuk men si lo hih.\nCNF/A hi tuan lio bantuk cun an der ti lai lo,tucu mipi tampi dirkamh tu an um cang caah CNF upa zong nih fel huaha lo riantuan an itim lai lo, fel lo dingin fial hmanah fel lo an duh lai lo tikha a fiangmi si ko caah lungthiang tein dirpi usih.CNF/A na bawmhmi tangka kalnak le hmannak kha theih ve itim hlah,Krihfabu le community a silo.Hiramtlai bu an si caah mipi theihawk tha lo biahla tampi he khuasa mi an si tikha theih piak hna usih. Credit: Chinland 7 Post.\nCDF HI UHTANH DING CU SI KO E, NAIN A DOH PHUNPHAI CUN DOH TIM HLAH USIH\nVAURAWNG CDF PAIH COMMITTEE SIN IN LUNGLAWMHNAK


PATHIAN DAWTNAK A NGAN ZIA, COVID-19 NIH AA KAN DAWN LO. – The Chinlung Post\nSeptember 15, 2020 admin Sermon 0\nCinthlaknak Ah Covid-19 Nih A Kan Dawn Lo.Pathian dawtnak le lamhruainak hi a ngan i a ttha tuk hringhran. Minung nih hin ruahchannak cu kan ngei ko nain thaizing hi kan hmu kho taktak lo. Thaizing kan hmuh rih lomi, kan pal rih cio lomi kong ah lungre thei in kan um sual tawn. Timhtuahnak fel hi ahohmanh nih an soisel bal lo, a uar lomi zong an um lo.\nNunnak ah rian kan ruahning, thazaang kan chuahning hi a biapi ngaingaimi a si. Thaizing ah zei kan lawh lai kan hngalh lo caah atu timi nihin na caan ttha bik na ngeih lio ahhin, ka rian ka lim manh sual lai lo, ka minung hawi ka daw manh sual lai lo, Khrih khamhnak thawngtthabia ka chim manh sual lai lo, ti ban tuk, in ruat law rian ttuan ko, ti hi a biapimi lungput le timhtuahnak a si.\nA herh tuknak zawnte ahcun i hneek deuh zong a hau ko lai.Covid-19 zawtnak rungrul pulrai nih vawleipi a hun den tikah a lamkip in kan zaw, kan ttih, kan tha a chia. Zung kai a si ti lo, pumh khawh a si ti lo. Duh paoh in khualtlawn khawh a si ti lo. Asinain pumpak in rian ttuan hlah u tiah cozah le ngandamnak lei nih an kan thlauh hrimhrim lo. An kan thlauhmi le runvenmi belte cu a herh lo ah mibu sinak ser hlah u, ttha te in i zohkhenh u, mibu run veng tti hna usih ti tu kha a si.\nLai khuate kan unau hna hi zeidah an lawh ve hnga ti cu ruah lo awk a ttha lo. Pathian dawtnak a ngan zia cu, dum le lo rian an tlawlh hna lo, an cinthlakmi hna zong an ttha ngaingai hna. A kan cawmtu vawlei cu zawtnak rungrul nih hna a hnawh kho lo. Jakob nih a fale caah Pathian sin i thluachuah a hal piakmi hna vawlei rim thaw, van dap ttha timi kha lungthin ah a hung chuak.\nThlanglei Laitlang kan unau hna nih an i tthathnempi ngaimi tawlre ba cinthlak zong kha chaklei ummi hna zong nih kan hun uar khawh ve cang i, fingtlang kip ah kan cinthlak khawh ve hna. Dum le lo kan kal ahcun zeitluk in dah kan tha a nuam, thlizil kan dawp, Pathian sermi fing le tlang, tiva hna he hawikomhnak kan ngei kho. Kan vawlei rimte a thaw tuk ee. Rev Dr Lal Pek Lian (IBC)\nA TLAUMI KONG THANHNAK AN TUAH, TULUK NIH AN LANGHTER VE LO


InnpiChinmi KongSahdah Le Khaini Kong Ah Australia Um Chinmi Hna Sin Ralrin Peknak\nApril 26, 2018 Salai Robert Ngun Sang Chinmi Kong 0\nIndia le Malaysia lei in Australia ram ah sahdah/raja, kunpawng, kuak le khaini tibantuk zukhmawm awk pawl tampi hi Chinmi hna sinin a phak lengmang caah Australia Lah-wah-kah Zung (Department of Border Protection) nih ralrin peknak an tuah tiah theih a si.\nHi kong he pehtlai in Australia Chin Community- Eastern Melbourne (ACC-EM) nih a tanglei bantukin Chin miphun hawi hna sinah theihternak le ralrin peknak an tuah.\nNaiten a phanmi Laimi hna sin ah “sadah le khaini tam tuk an tlaih hna caah Dept of Border Protection an thin a hung tuk i Settlement Services a petu AMES sinah ralrinnak an pek hna. Cucaah AMES lutlai te nih Nichuahlei Chin Hakha Community hrauitu pawl cu tonnak a kan ngeih.\nAtu bantuk in India lei le Malaysia lei in khammi thil a si mi kunpawng, sadah, kuak le khaini tbk an phurh ahcun Dept of Border Protection nih direct in tazacuai an tong lai i tihnung mi thil a chuah khawh caah rianrang tein ralrin a kan pek hi a si.\nCu tbk khammi thil kan phurh ruangah Airport ah Kawlram mi ralzaam in a rak phan mi paohpoah a hleice in check le kherhlai an tuah cang nak zong thawng a kan thanh chih.\nCucaahcun, Cozah nih duh lo mi thil tuah hi kan community chungtel dihlak nih nan hrial awk a si. A rak phan thar mi hna hi zei hmanh an thei lo. Chungkhat, hawikom le nih cah mi lawng te a si ti hi a kan chimh ning a si ca’h ralrin taktak kan hau. Post in a cah tawnmi le a zuarmi hna zong ralril ngaingai kan hau hna.\nHmailei ah kan Miphun caah thil thalo taktak a chuahpi kho mi a si cang. Cucaah Media tiang nih ah kan chuah ahcun thil pipa a chuahkawh caah Community lei in fak taktak in tuanvo kan lak cang lai ti zong thawng kan in thanh hna.\nMiphun dawtnak he,


ZUALKO: Tuzing Kalaymyo ah tlangvalno Salai Van Hmun ThangKum 18 ti ah a paam – Lai Celeb News\nZUALKO: Tuzing Kalaymyo ah tlangvalno Salai Van Hmun ThangKum 18 ti ah a paam\nAugust 2, Kalaymyo Kyutonepin Sang um Salai Van Hmun Thang (kum 18) cu tiva a kalnak ah ti in a paam tiah theih a si. July 31 lio ah Sinzwa chaklei Sigyi tiva ah nga tlai ding in a kal i a rak tin ti lo. August 1 ah Sangmi nih an kawl nain an hmu lo. August 2 zinglei 10:00 AM hrawng ah aruak cu an hmuh. Zaan 2:00 ah aruak an vui lai tiah Zalen nih a tial.\n← Halleluijah Bawipa Atha: Thah Hmang Ralhrang Nih Salai Bawi Hlei Cuang An Thlah Cang\nDaw Aung San Suu Kyi Kongah Thawngpaang Thar Theih Cu Anuam Lo Ngaingai E →


Chin Ethnic – Chin Ethnic Media\nArticles by Chin Ethnic\n“Taksa lei ah siseh,Khrih lei ah siseh kan chawva le thlacamnak he a bawm kho kan um cio hna maw aw?\n13“Taksa lei ah siseh,Khrih lei ah siseh kan chawva le thlacamnak he a bawm kho kan um cio hna maw aw? ________________________________________________________________________________ March 24,2018 Chin Avaiin\n89“Ngakchia tleirawl hna cu an inn pawng pa nih lo kal aitim mi hna cu a tleih hna i taklawngin a chiah hna hnuah km Avaiin\n“AAA cu reru hna sual cu an mak hringhran ko hna.Tang 5 a kai liomi nu cu minung tampi hna nih an inn ah luh hnawh in an tleihhrem pinah an inn tiang in!\n61“AAA cu reru hna sual cu an mak hringhran ko hna.Tang 5 a kai liomi nu cu minung tampi hna nih an inn ah luh Avaiin\n“Zohchun a tlaak mi nu le upat a tlaak tak tak mi nu nih a thil tuahmi kong hi vanrel hna usi law a tthatnak zawn i laak cio hna usih!\n49“Zohchun a tlaak mi nu le upat a tlaak tak tak mi nu nih a thil tuahmi kong hi vanrel hna usi law a tthatnak Avaiin\n“A chungkhar nih a rak tlung lai tiah hngahhlang ngai in an hngah lioah thawngpang chia tu nih a zulh hna.Conference(Khawmpi)an kal i an tlunlei ah motor accident nak ruangah a nunnak a liam!\n41“A chungkhar nih a rak tlung lai tiah hngahhlang ngai in an hngah lioah thawngpang chia tu nih a zulh hna.Conference(Khawmpi)an kal i an tlunlei Avaiin\n“Zaangfaak ngai ngai a si pinah,a tlangval a psal ding a si mi he thaizing an i ngeih ding mi ni ah hringtu a pa nih nizan ahkhan a fanu cu a thah!\n43“Zaangfaak ngai ngai a si pinah,a tlangval a psal ding a si mi he thaizing an i ngeih ding mi ni ah hringtu a pa Avaiin


1870 hnu i Baibal Siangngakchia pawl\n1879 i a hmasa bik chuahmi Vennak Innsang\nTuchan Vennak Innsang\nKhrih a thih hnuah, a hmasa Khrihfa hna lakah a hmaan lomi cawnpiaktu an hung chuak lai i Baibal biatak kha a hmaan loin mi an cawnpiak hna lai tiah Baibal nih a rak chimchung. (Lamkaltu 20:29, 30) Cutin a rak si taktak. Annih nih Jesuh cawnpiaknak le a hmaan lomi cawnpiaknak kha an cawh i a hmaan lomi biaknak an chuahter. (2 Timote 4:3, 4) Tuchan ah Baibal cawnpiakmi taktak kha a sullam a hmaan ning tein kan hngalhthiam tiah zeicah kan ti khawh?\nJehovah nih biatak a phuan caan a phan. ‘Donghnak caan ah, mi tampi nih ṭha tein an hlathlai lai i a hmaanmi hngalhnak a karh lai’ tiah Jehovah nih a rak chimchung. (Daniel 12:4, NW) 1870 ah, biatak a kawlmi phu hmete nih church cawnpiaknak tampi cu Baibal ah a um lomi a si ti kha an rak hngalh. Cucaah, Baibal cawnpiakmi taktak kha hngalhthiam awkah an rak kawl i an kawlnak ah Jehovah nih thluachuah a pek hna.\nLungthin ṭha a ngeimi hna nih Baibal kha ṭha tein an rak hlathlai. A lung a thomi Baibal Siangngakchia pawl (a hnuah Jehovah Tehte Hna tiah auhmi) nih an rak hmanmi Baibal hlathlai ning kha atu tiang kan hman ve. Baibal ah aa ṭialmi kong kha pakhat hnu pakhat in an rak i ruah. A sullam hngalh a harmi Baibal cang an hmuh tikah mah kha fianter awkah Baibal cang dang ah an kawl. Cun Baibal cang dangdang he aa tlak tiah biakhiahnak an tuah khawh hnuah mah kha an ṭial. Cuticun Baibal kha amah le amah an fianternak thawng in Pathian min le a Pennak, minung le vawlei ca i aa tinhmi, mithi kong le thawhṭhannak ruahchannak kong he aa tlaimi biatak kha an rak hmuh ṭhan. Cutin an kawl caah a hmaan lomi zumhnak le cawnpiaknak tampi in an rak luat.—Johan 8:31, 32.\n1879 ah, Baibal Siangngakchia pawl nih mi sinah biatak chim caan a phan cang ti kha an rak hngalh. Cucaah mah kum thawk in, Jehovah Pennak Thanhnak Vennak Innsang mekazin kha an rak chuah i atu tiang an chuah rih. Atu ah, ram 240 leng ah holh phun 750 leng in Baibal biatak kha mi sinah kan chim. Biatak hngalhnak hi mah tlukin a karh bal lo.\nKhrih a thih hnuah, Baibal biatak cu zeitindah a rak um?\nBaibal biatak kha zeitindah an rak hmuh ṭhan?\nShare Share Baibal Biatak Zeitindah Hmuh Ṭhan A Si?


Kawl ralkap nih Mortar (Miakpi) in an kah I Pathian nih airel lo a ti ca ah a nunnak a zuah mi asi – Zion Tlang Media\nApril 3, 2020 admin Chin\nWe were soldiers, A happy reunion with my two comrades in arms. Hawikawm ttha pa hnih he Pathian nih ton nak can ttha a kan pek caah ka lawm ngaingai. Thantlang Highschool ah siangin kan rak kai tti hna. An nih pahnih Mandalay Sianghleirun ah an kai I kei Rangoon sianghleirun ah ka rak kai. Kachin ram ah CNA ttuan ding in training kan kai tti tthan hna. Training kan dih in KIA ah kumkhat ral tuk kan rak cawng. Pu Khar Mang (Kimkim pa) ka keh lei I a dir mi le kei hi KIA 251 battalion ah kan rak um I Pu Ngun Cung Lian (Sangboih pa) ka orh lei I a dirmi hi KIA 254 battalion ah a rak um.\nSangboih pa hi a phei le a hngawng ah kuan cik tampi a tang rih. A ruh chung ah an taan caaah chuah awk an ttha lo I ai nunpi penggmi an si. Kawl ralkap nih Mortar (Miakpi) in an kah I Pathian nih airel lo a ti ca ah a nunnak a zuah mi asi. Kei hi tuluk thi langthum an ka ronh ve mi ka si. Kharte hi ral voitampi a tu mi asi. Khuazing Pathian nih kan nunnak a zuah I mah ticun kan kawi fa 3 in kan iton tthan hna tik ah kan I nuam ngaingai. Kimkim pa le kei hi KIA 251 battalion ah kan rak um I Kachin ram kan rak um chung ah hin CNA in kan mah 251 battalion I a um mi hi a thi mi an tam bik. Zei ca tiah kan nih battlalion 251 hi mobile battalion ai chokvak peng mi stable headquarters a nei lo mi kan si caah kan rak tem deuh, ral he kan I ton a tam deuh caah asi men lai.\nKum tampi hnu ah Khuazing Pathian nih ton nak can a kan pek caah kan ilawm taktak. Lungre theihnak in Chungkhar lawmhnak: Nifa kan nunnak ah din lo in tuan le kawl hawl hi kan rian ngan bik a si. Chungkhar tling in khuasak ti caan hi a tlawm ngai ngai. Dinh caan kan ngei lo, chungkhar khuasak tuntuk that deuhnak caah pei rian kan tuan cu kan ti cuahmah lio ah Chungkhar ah hnangamnak a tlawm ngai cang. Caan tampi cu Chungkhar ah lawmhnak in kan khat nain caan tlawm pal ah lungre theihnak le ngaihchiatnak nih a kan zulh colh i kan i lawmhnak hna cu khuadawm bang an tian dih than tawn. Chungkhar cheukhat hna caah cun Chumhmui a tlung kan ti khawh. Lawmhnak ni a tlang kho ti lo. Credit: Salai Bawi Lian Mang\nCovid-19 zawtnak nih Chungkhar a kan funtom. Hmun khat te ah khua kan sa ti kho hna. Chungkhar ah dawtnak a leng. Chungkhar ah kan tuan bal lomi rian zong kan tuan. Chungkhar dirh hlan, ngaknut tlanval lio i rak i dawtnak bantuk khan kan chungkhar cu kan i thar chuah kan ti khswh. Ei din ti rawl kongah lungkhat in khua kan khang ti hna. Chiat ah chiat ti that ah that ti timi bia kha hleng lak in chungkhar kan nun ah a um. Dawtnak in kan khat. A nuam tuk ee. Maw Pathian ‘Na tuahmi thil ka ruah ah ka lung nih a phan lo. Khuaruah har a si,’ tiah thla ka cam.\nBiak inn ah zapi he Pathian thangthat ti cu a nuam hring hran. Kan ton ballomi caan a hung phan. Biak inn ah zapi tel in Pathian thangthat khawh si ti lo. Kan lung a leng. Kan si a vang. Zumhnak deu ngeimi kan lo. Asinain Vawlei cung dih lak nih kan tonmi a si. Pathian khua khan hi zeitindah si hnga ti in tah ai hram bu in thla kan cam hna.\nPathian thil tuah hi khuaruahhar a si. Khamhtu Jesuh chuah lio caan, tukhal hna sin ah Vanmi an rung lang i ‘A sangbik van ah khin Pathian cu thangthat si ko seh. Cun a dawtmi hna umnak Vawlei ah hin remnak ( daihnak) um ko seh’ tiah hla an sakmi kha ka lung ah a hung chuak. Remnak (daihnak) hi chungkhar in kan thok ding a si. Ram hruaitu hna zong khi chungkhar ngeimi an si. Chungkhar ah dawtnak in a khat lomi Ram hruaitu hna cu a hruaimi hna minung sinah dawtnak ngei lo in a uk in an uk hna i harnak tu an pek deuh hna ti cu tuanbia ah kan hmuh khawh.\nCovid-19 ruang ah Lengchuak lo in inn ah chungkhar dihlak khua kan sa ti hna. Lawmhnak in kan khat. A chel ahcun bia el pah caan cu a um ko nain ngeihthiamnak nih chungkhar a lawmh ter. Zaan chiar chungkhar pumhnak kan tuah. Khat le khat thla kan i cam piak hna. Chungkhar van ram kan ser hna. Chin miphun cu Covid -29 pulrai in kan luatter hram ko, Maw Pathian tiah thla kan camnak cu Pathian nih a theih ko.\nKhua chung ah buaibai le khawn den a um ti lo. Firtlei zong a um lo tluk a si. Leicung sualnak le hur duh cuainak vialte a lo cang. Pathian nih leicung thurh hnomhnak kha Covid-29 in a thianh cang. A rauh hlan ah Van thar le Vawlei thar ah kan um cang lai. I lawm u sih! Pathian sin ah Chungkhar cio nih lawmhnak chim cio hna u sih. Pathian min cu thangthat si ko seh! Amen.Credit: jacob Thang.\nPrevious Post:Lungre theihnak in Chungkhar lawmhnak\nNext Post:AA Nih Southern Chin State Paletwah Cu Rakhine Ram A Si Tiah An Thanh.


Mesut Ozil Nih A Security A Tthawn Ter Deuh. 24 Hours Guards le Uico Nih An Ven! – Bawipa Tlang\nKan theih cio cang hna lai dah ka ti, Naite kan hnu lei thla ah khan Arsenal Footballer Mesut Ozil cu London ah mifir gang nih a mawtaw fir piak an rak timh. Cu mifir pawl cu Motor Cycle in an rak ra I namte an I ken chin chap hawi. Mifir pawl cu namte an I ken ko nain Mesut Ozil hawi pa Sead Kolasinac nih ral tha tak in a zuan hnawh ve hna I an fir ngam manh than lo.\nMah thawngpang dih cun London I mifir gang nih cun Mesut Ozil cu “na ngeih mi paoh te kan in fir piak dih lai” tiah an rak ti. Kan hnu zarh ah khan London i Mesut Ozil inn hmai bak ah mah mifir pahnih cu an tlaih cang hna, sihmanhseh law mifir pawl cu an thin tu a hun chin chin caah, Mesut Ozil cu fir than an timh peng.\nA tu cu Mesut Ozil zong cu a thin a phang pah ve I a si cang rua, A security cu a tthawnter deuh hna. Zeitindah a tuah ti a si ahcun, Zaan zongah Mesut Ozil a inn cu Security le Uico fim tak tak mi pawl nih an ven cang ti a si. Mah uico fim tak tak le Security pawl nih hin Mesut Ozil a inn cu 24 bakin an ven I an zoh khenh cang. Zaan tim pi ah fir an rak timh zongah an fir kho ti lai lo zeihmanh, Mah uico fim tak tak mi pawl le security pawl nih an rak rat ahcun an theih cawlh lai I an tlaih cawlh ko hna lai.\nTu Lio Mirang Tthang Cuahmah Lio Mi Pawl An Sual Khawh Ning Hi Zoh Ve Tuah.


VICE PRESIDENT NIH DONALD TRUMP RIAN A CHAWN KHAWH MAN – The Chinlung Post\nDecember 25, 2020 admin Local News 0\nVice President Mike Pence Nih Trump Cu President Tian Achawn Khawh Men.US Intelligencer nih a tial ningah, Ni zaan tihni ah khan, President Donald Trump nih Oval Office( President Zungpi) ah Mipawimawh tak tak pawl sawmin biaceihnak khunkhan tak a neihpi hna i, Martial Laws maw, Cozah nak an tlaih khawhnak kongkau an i ceihhmai hna ti’ah thawng theih asi.\nRelchih:Trump Hi Chiandeih Lungput A Ngei. Trump hi midang cungah ngeihthiam nun a ngei. A tuan caan chungah midang ngeihthiam nun le tlangtla tiang a ngeihthiam. North Korea nih a hremmi pa USA pa cu a tuan tlawmpal ah an vun thlah cawlh nain a nunnak tu a liam. Turkey nih a tleihmi Pastor pa cu Trump nih a luat ter rih. ISIS pawl an ci a hmih hna. Vulei cung nih an ti, bia a chimmi cu a tuahbak tikah ram kip nih an tih. A kuttang a fellomi cu a zuah hna lo.\nKhrihfa a kan dir kamhtu a si. Atuah sernak hi khuaruah har Mang tara taktak longte an si. Israel nih ai bochan bikmi Chiandeih bang an I bochanmi pa a si. Ka chanchungah tuanbia chungah roling taktak pa a si. Kei ka nun chungah cun amah tluk a pasalmi le pa raltha ka hmu ti hna lailo, hmailei chan zongah an um ti lailo ka zumh. Hlan tuanbia zongah Abraham dah tilo, a mah atlukmi minung an um lailo.\nTuchun cu mithinlung chungah pasaltha roca a tial cang. Republican cu chimlo Democratic zongnih an dirpi ve cang. Senate pawl zong nih an dirpi ve cang. House aiawhtu hna zong nih an dirpi taktak ve cang.January ni 6 cu teinak a hmuh Lai ruahchih taktak a si cang. Cun state dang pa 6 zong cu vote Audit tuah liopi a si , bantuk in an hmuhmi lih vote cungah mipi sinah an phuan cuahmah caah, mipi cu an thinlung Trump leiah an I mer cang.\nTeinak cu a ra lio, caan nih a vun ratpi lio. Vulei Chiandeih bantuk a si. A tinhmi cu tutanzarh ah thil tampi, power a hman chih. USA caah a herh a timi cu Democratic pawl bia cu a hnulei a chit I a herhmi a tuah ngam tu pa a si. Democratic caah cun Trump hi Chiandeih tumpi nakin an tih deuh cang.Chiandeih nih zu fate a rak ngeihthiam timi tuanbia kha natheih bal ko lai. Cucu Trump hi a si. A pasal I, dawtnak a ngei rih.By JTZT


President a tuan hnuah a sungh mi tangka dihlak langter a si. Uar um bak ko\nMi tampi cu Minister, President, Member of Parliament rian an tuan hnuah mirum tampi an um. Natein President Trump cu mah bantuk mi a si lo, A ram le miphun caah rian a tuan mi cu a caah sunghnak bak si ko\nPresident a tuan ruangah a sungh mi tangka dihlak langter a si. A tam kho tak tak, Bloomberg’s billionaires index nih alangter ning ahcun former President Trump cu president a si hlan ah a ngei mi chawva dihlak cu 3 billion leng a si.\nNatein kum 4 chung president a vun tuan hnuah a ngei mi chawva dihlak cu 2.3 billion lawng a si tiin an langter\nFormer President Trump cu kum 4 chung president tuan ding mi a si caah Trump empire cu a fa le pahnih Eric Trump le Trump Jr sin ah nawlngeinak a pek hna.\nTrump organisation cu 2019 ah DC Hotel market in a thial. Expert pawl nih an chim ning ahcun Capitol Hills riots ruangah Trump empire zong nih fakpi in harnak an tawn ve tiin an chim\nTrump nih salary (lakha), presidential salary $400.000 kumkhat ah a hmuh mi cu a lak bal lo, bawmhnak caah department dang sing ah donation a pek tawn.\nTrump nih kum 4 chungin a cham ding mi $590 millions a ngei tiin an langter. $80 million drop a ngei bantuk in langter a si\n2020 ah hmun pakhat ah $23 millions a hmuh tiin langter a si. Kum 2015 ah $22 million ah hmuh. Trump 1290 Avenue of the Americas Mahattan man cu a tla ngai,$685 millions in $80 millions a tla tiin langter a si\n40 wall street ah inn tha tuk mi a ngei mi hi President a tuan hlan ah $550 millions a si. Atu cu $278 millions lawng si cang. Trump America caah a pumpak ning a lang thluamah ko. Credit-RTK\nThawngpang ka tial mi hi source zumtlak mi nih an tial mi lawng ka post tawn. Cu caah thawngpang a hman lo mi le a dik lo mi, mipi sin ah thanh le tial hi kan chin miphun caah thil thalo a si caah tial ka tim lo. Chinpage thazang a ka pe tu vialte nan sin ah lunglawm bia ka chim. Chinpage hi like le follow vun tuah ve law, US thawngpang le vulei cung thawngpang a hman mi ka post mi na rel khawh peng lai. By-Chinpage\nBe the first to comment on "President a tuan hnuah a sungh mi tangka dihlak langter a si. Uar um bak ko"


PMG nih “Christmas Lungput” kan ngeih khawhnak hnga kan rak tial mi chungin thazaang la ti cio dingin Bawih Khrih min in kan in sawm hna. ᴄʜʀɪsᴛᴍᴀs ʟᴜɴɢᴘᴜᴛ – Hakha Cherry\nPMG nih “Christmas Lungput” kan ngeih khawhnak hnga kan rak tial mi chungin thazaang la ti cio dingin Bawih Khrih min in kan in sawm hna. ᴄʜʀɪsᴛᴍᴀs ʟᴜɴɢᴘᴜᴛ\nDecember thla Christmas caan cu mi vialte caah a sunglawi tuk mi le philh awk a tha lo mi ni le caan a si. Sihmanhsehlaw, Christmas sullam le Christmas lungput hngalh lo in nuamhnak menmen in caan a dih ter mi kan tam tuk cang. Kumtam pi Christmas kan hman, Christmas lawmhnak kan tuah ko nain Christmas lungput a ngeimi cu mi tlawmte lawng an si rih. Thil pakhat kan tuahnak ah a biapi bik mi cu kan tuah mi nak in a ruang a biapi deuh, cu ve bantuk in, thil a can minak in a biapi deuh mi cu a can tertu le zeiruangah dah mah thil a cang ti hi a si.\nCu caah, zumtu kan caah a Christmas nak in a biapi deuh mi cu Christmas lungput le Christmas sullam hngalh hi a si. Christmas lungput ngei lo in kan hmanmi Christmas cu dawtu kan Pathian caah rimhmui mi raithawinak ah cohlan khawh a si lo.\nChristmas lungput kan ngeih khawh nak hnga, hngalh ding a si mi Christmas lungput hna cu:Peknak Lungput: Peknak te loin Christmas a um khawh lo bantuk in Peknak te loin Christmas hman hi Christmas lawmh a si lo. Pa Pathian nih a fapa ngeihchun Jesuh Khrih vawlei misual mi kan caah a kan peknak hi Christmas muru/lungput cu a si. Cu caah, Christmas ni le caan ah Pathian caah zeibantuk a sunglawi mi thil dah kan pek ve lai. Pathian caah Pek sian lomi thil kan ngeih chungpoah cu Christmas lungput kan ngei rih lo tinak a si (John 3:16).\nKaltak Lungput: Khrih caah Kaltak mi ngei lo in Christmas hman cu tuah mi sullam hngalh lo he ai khat. Khriht nih van sunparnak vialte a kaltak bantuk in, nang le kei nih ta Khrih caah zeidah kaltak mi kan ngei ve. Khrih nih van sunparnak a kaltak bantuk in Amah caah kan duh bik mi, kan dawt bik mi le kan herh bik mi hna zong kaltak caan a si ve cang. Khrih caah kaltak mi kan ngeih lo ahcun Christmas lungput kan ngei lo tinak a si (2 Cor 8:9).\nNawlngeinak Lungput: Christmas kan sunglawi tuk ko nain Khrih nawl kan ngeih tung lo ahcun santlaihnak a ngei lo. Mary nih a nu sinak kaltak in nawlngeinak a thim bantuk in kan sinak kaltak in nawklngeinak i thim hi Christmas lungput a si. Christmas ah zeitluk hmanh in i nuam ko hna hmanh u sihlaw, zeitluk hman in Pathian caah tiin thil lianngan tuah ko hmanh u sihlaw, Khrih nawl kan ngeih lo ahcun kan tuah mi hna hi Pathian caah pakpa lawnglawng te an si (Luke 1:38).\nZuan Ruahnak Lungput: Christmas lungput cu midang zuan ruahnak lungput a si. Joseph nih cu a hman mi dantatnak Mary in ter khawh a si ko nain, mihmai ah nizahter le mualpho ter a duh lo caah a thli tein an i hamnak cu hrawk aa tim. Christmas lungput a ngei mi cu Joseph bantuk in midang zuan ruahnak an ngei. A palh ko mi le a sual ko mi cung zongah zuanruahnak he minun sersiam an i tim peng. Na hmaan ko zongah midang zuanruahnak ngei hi Christmas lungput ngeih a si Matthiam 1:19\nDiahnak Lungput: Christmas lungput cu daihnak a duhmi lungput a si. Khrih cu a daih zan ah a chuah bantuk in daihnak he Christmas kan hman lo ahcun Khrih kan sinah ai phuang lai lo. Christmas caan ah Pathian he dai tein hawikomhnak caan hman lo in mi vialte kan i manh lo caan le kan buai bik caan a si ruangah voitampi cu Christmas lungput kan khen lo caah, kan i nuamhnak cu rawhnak le buainak in a dong tawn. Christmas ni le caan ah daihnak he Khrih ton khawh i zuam hna u sih Luke 2:8-21.\nThangthatnak Lungput: Christmas caan ah hi a Christmas nak in dawtu Pathian cungah thangthatnak he kan i lawmhnak kan langhter caan tu a si awk a si. Christmas ni le caan ah kan i lawmh lo ahcun Christmas lungput kan ngei lo tinak a si. Christmas lungput le a sullam a hngaltu caah cun lawmhnak in Pathian a biak ni le an thangthatnak ni le caan sunglawi bik mi ni ah an hman Luke 2:13-14.\nCung lei Zohnak Lungput: Christmas caan cu cung lei zoh in kal nun a si. Vawlei lei zoh buin le vawlei thil he Christmas kan hman chung poah cu Khrih kan tong kho lai lo. Mifim hna nih Arfi zoh in an kal tikah an luh lonak ding inn ah an luh sual tikah ngeihchiatnak ram chung ah an tlun ter bantuk in a tlamtling lo minung zoh in le vawlei zoh in Khrih ton le Khrihfa si kan i zuam ahcun lam an in pial pi khawh. Sihmanhsehlaw, cung lei thlarau hruainak kan zulh ahcun a hmaan mi lam ah an hruai lai Matthiam 2:1-12. Khrih nih a ratpi mi dawtnak, lawmhnak, daihnak, le hnangamnak cu nan dihlak cungah tlung ko seh. Credit-Prayer Ministry Group\nDr Susan Moore hi Indiana chaklei sizung ah ai thlawp. Amah hi sibawi asi.


Pu Cung Hu: Ngakchiaa (2) Caah Hin Kyats 5,000,000 A Hau Lai Tiah Kan Zumh – The Cherry Par\nPu Cung Hu: Ngakchiaa (2) Caah Hin Kyats 5,000,000 A Hau Lai Tiah Kan Zumh\n13-12-2020(Zerh pi ni) Na Christmas laksawng cu a ho nih dah a CO lai? Fa phir hna: 1.Lai Peng Thang(Kum 8), 2.Cung Bawi Bik(Kum 8), Pu Van Ceu (Tlei cia) le Pi Doi Thai, Bungtuah khua, Senthang, Hakha peng hna i an fa pa dawt fa phir tete hna cu an chuah ka in an hna a cheh pin ah holh zong an thiam lo. Kum(2) an si ah an pa nih a roh taak hna i a nu nih harsa taktak in a run cawmken hna. Fa pa(5) an ngeih hna.\nHringtu nu cu 2018 ah Cycle accident in fak tuk in aa khawn caah rian hrang a tuan kho ti lo. “A fa le thih taak sual le rian tuan khawh ti lai lo hi ka ttih tuk” tiah an nu nih cun mitthli he a chim. Hi hna chungkhar cu ” Nun Bawm” pum tling lo bawm chaantu group nih Bungtuah ah an va hmuh hna. An zaangfak tuk hna i Hakha Siizung ah an rak hruai hna.\nHakha Siibawi thiam hna nih Mandalay/Yangon Siizung pi ah kal pi hna u law dam zong an dam kho ko tiah an ti hna.\nNun Bawm Group nih Yangon Siizung pi ah kal pi hmasa i a dam kho ding an si ah cun pehzulh in tawlrel ding an i tim cuahmah. A dam kho lo ding an si le Kalaymo Pumtling lo sianginn ah ca cawmter an timh hna.\nHi rian ttha tukmi a tlamtlin khawhnak hnga ah Phaisa an ngeih lo caah phaisa kawlpiak ding in an rak ka chimh. Thanuam tak in ka cohlan ve hna. Nun Bawm Group nih an mah tein phaisa an i khawl hna i Kyat- 1,000,000/- an khon piak khawh cang hna.\nNgakchia pa (2) caah hin: Kyats 5,000,000 a hau lai tiah kan zumh. Hi fa phir tete hna hi an thluak a tha tuk. An lung a var tuk. Cawn piak khawh awk tha an si. Cawn piakmi an i cinken khawh. Hi hna chungkhar hna i an nun himnak hnga le an thancho venak hnga ah na Christmas Laksawng te rak pe ve hna uh tiah kan in sawm hna.\nA tu ah phaisa na ngeih rih lo zong ah na min rak kan pe chung ko. January, 2021 kum thawh kaa ah Yangon an kal hna lai. Credit; Cung Hu\nHi Capar ralchap lo cu a pam tuk hringhran. Nitlak lei miphun hi an tlaunak zawn ahcun zul hna hlah u sih! Turkey ram i missionary kum 20 leng a ttuan cangmi US pa, Pastor Andrew Brunson nih kan hnu zarh ah tuahmi Global Prayer for US Election Integrity program ah “US ram khrihfa nih a rauh hlan ah hremnak kan tuar cang lai. A luan ciami kum 20 chung cu ram dang le miphun dang hna nih Khrih an theih khawh nakhnga, fakpi in rian ka ttuan. Sihmanhsehlaw nai kum hnih thum chung hrawng cun, ram dang le miphun dang nak in kanmah US ram le America miphun nih Khrih kan herh deuh cang. A rauh hlan hi ram le miphun hna lak ahhin, Khrihfa hremnak fakpi in kan ton cuahmah cang lai” tiah a chim.\nHi kong hi ttha tein ruah ahcun vawlei khrihfa caah ngaihciat awk ngaingai a si. America ram cu vawlei cung khua kip ah missionary a thlahtu le vawleipi ah khrih thawngttha karhtertu ram le miphun an si. Kanmah Chin miphun zong America missionary nih Khrih thawngttha bia theihtermi kan si. Kan ram le kan miphun sin ah Khrih thawngtha thlaici tuhtu cu an si. Sihmanhsehlaw hi hnu chan tlawmpal ahcun, vawleipi ah Thlarau thlaici tuhtu miphun le ram a simi US rampi cu vawlei hmun zakip i Khrih thawngttha an rak chimhmi miphun tete, kanmah Lai miphun bantuk nih, missionary thlah hnawh hau dirhmun um dawh an si cang.\nMiphun dang le ram dang caah thlacamtu a rak si tawnmi ram cu, a rauh hlan ah thlacam piak a haumi ram le miphun si dawh an si cang. Hrem a tongmi vawlei ram kip khrihfa dirkamhtu le chanchuahtu ram le miphun kha atu ahcun, hremnak a tongmi le chanhchuah a haumi ram le miphun si dawh an si cang. Kan pupa phungthluk ah, “cawfa nih cawpi hnuk a dinh te lai” timi dirhmun kan phan ko cang. Hihi US ram lawng ah a si lo. Kan vawlei hmun tampi ah, missionary thlahtu le ram mui ceutertu ram a rak simi ram le miphun tampi cu, ram mui, chanhchuah haumi le missionary tiang thlah piak a haumi ram le miphun ah an cang cang hna.\nTahchunhnak ah, kan unau Mizoram khi A.D. 1894 kum ah Wales ram missionary, Rev. JH Lorrain, le Rev. FW Savidge hna nih Khrih thawngtha an rak chimh hna. Cu lio ahcun, Wales ram cu tthanghnak an rak hmuh kaa a si caah Pathian biaknak ah an tthawng, pumh le khomh an fel i vawlei hmun tampi ah Khrih thawngtha chimtu missionary an rak thlah hna. Sihmanhsehlaw kum 100 leng a hung liam tikah, Wales ram cu thlarau nun ah an tlachia i an khrihfra nun cu vawlei tawne a phan cang. Zarhpi zing hmanh ah biakinn ah aa pummi an um kho ti lo. Thanghnak an rak hmuh lio i minung thong tampi tlum in biakinn ttha ttha an rak sakmi tampi cu, Nightclub le zuu dawr ah an thlen dih cang hna. Khrihfa muisam an thlau cikcek cang.\nCucaah thlarau in an fale a simi Mizoram Presbyterian Synod Mission (MPSM) nih Wales ram i an missionary voikhatnak caah an senior pastor, Rev. Sangkhuma cu ah an hei thlah i atu hi cu kaa ahcun heh lawh, tiah mission rian an ttuan cuahmah liopi a si ko rih. Mizoram khrihfa nihcun, Thlarau in hringtu an pi le an pu rawl pek hram an thok cang hna. Kan nih Chin miphun zong cu Thlarau in kan pi le pu miphun le ram a simi Nitlak lei miphun sin ah, Thlarau rawl petu kan si ve a herh cang. Nitlak lei miphun nih Pathian an kal taak cuahmah, Pathian ralchanhmi thil phunphun an tuah i pumsaduhnak lam zul in an kal cuahmahmi hi Nitlak lei ram ummi kan miphun nih uar hrimhrim hlah u sih. An tlau bia a si kha hngal hna u sih! Ngaihkhat tthitumnak hna Nitlak lei miphun nih an tuah ruangah uar hrimhrim hlah u sih. An tlau cang bia a si tu kha hngal hna u sih!\nZuu din, bear din le wine din hna Nitlak lei minung nih tidin le rawl ei ah an ruahmi hi, kan miphun nih uar hrimhrim hlah u sih. An tlau cang bia a si tu kha hngal hna u sih! Nupa sualnak tuah le living together hna Nitlak lei nih an tuah ruangah uar in cawng hrimhrim hna hlah u sih. An tlau cang bia a si tu kha hngal hna u sih!\nA rawl ttam cangmi midang, miphun dang le ram dangmi ca tiang ah, Thlarau rawl petu miphun si ko hna u sih~kan phanhnak ram kip ah! Lawmhnak he, Hram Bik Lian.\n← Trump Caah Thawngpang Tha Tuk Pakhat, Trump Sihni Pawl Nih Zei Bia Dah An Chim Than Cang\nPresident Trump Cu Ngol A Timh Ti Lo, Tihnung A Si Ko Cang →


India Ram Caah Nunnak Tiang Pek Ngam In Rian A Ṭuantu Pu Darthawm Nih Mual A Kan Liam Taak – Chin World News Evening\nJuly 21, 2019 July 21, 2019 Salai Van Thawngpang\nFreedom Fighter Pu Darthawma, kum 99, Chanmari Lunglei ah tuzing ahkhan mual a kan liam taak tiah theih asi i, tuni ah ruak vuinak caan an hmang. Pu Darthawma hi May ni 15 1921 ah a chuak i, hi caan lio ahhin British uknak tangah India hi a um lio asi i, 1939 ah khan Ralpi 2nak(war world 2)a chuak i, Pu Darthawma le mizo tlangval a dang minung 17 hna cu ralkap an lut ve i Indian Army Medical Corps ah 1940 ah an rak um ve.\nHi hnu tlawmpal ah cun Ralpi 2nak (war world 2) cu a hung dai thluahmah i, Pu Darthawma cu Pu Netaji Subhas Chandra Bose huainak tangah Indian National Army a pehzulh peng i, kum 3 chung Indian National Army ahhin a um i, British ralkap hna nih British kalphung kalhin a um tiah an ti an tlaih. Chittagong le Calcutta Jail ah thlak asi hnuah ramchung politic sining a von i thlen hnu 1945 ah Lucknow Jail in an rak chuah.\nIndia Cozah nih sunlawihnak Tamrapata cu kum 1972 kum ahkhan Pu Darthawma sinah pekchanh asi. Pu Darthawma hi anun chungah tuanbia dawh ttial in le ram le miphun caah nunnak pek in rianttuanmi asi i, atu ah cun hi harsatnak vawlei, duh tlin lonak in a kan taak cang. Tantaakmi chungkhar Bawipa nih hnem ko hna seh!


A Cu Ngelcel Cu Aw : Chin Tlangval (3) Chin nu kum note fak tuk in an tlaihhrem – Onlinenungak\nA Cu Ngelcel Cu Aw : Chin Tlangval (3) Chin nu kum note fak tuk in an tlaihhrem\nTamu district, Khampat pengkulh Kanan khua ah Chin mi tlangval pathum nih kum tling lo nu cu December 24, zaan suimilam 11pm hrawng ah a bu in an sual pi tiah theih a si. Kum tling lo nute a tlaihhrem cu Chin tlangval pathum hna cu police sin ah report an si cang i Police nih an tlaih cang hna.\nChristmas don caan hman zaan, December 24, zaan suimilam 11pm hrawng ah kum(15) lawng a si rih mi tleirawl nu cu a darling pa he Kanan khua a hmet-5 Cerhtual ah an um ti. Cu ti in a tlangval pa he nuam tein caan an hman lio ah tlangval pathum hi an rak ra i nungak nute a tlangval pa cu an hro hi a si. Cu ahcun a tlangval pa nih cun a tih tuk hna caah a nungak nu zawn zong ruat kho ti loin a zam tak hna. A tlangval pa a zam bak in nungak nute cu tlangval pathum nih cun Cerhtual kam ah an sual pi colh, cu zong cu an i za rih lo i hmundang ah an hruai tthan i thinkung taang ah nupa sualnak an hman pi rih ti a si.\nHi kong hi Khampat Police zung ah report pek a si i police zong nih an tlaih colh cang hna. Atu hi police lei nih biahalnak zong an tuah cuahmah rih hna. Nungak tleirawl a sualpi tu hna cu Muan Ven Uk (kum 19), Ceu Uk Thang (kum 21) le Lal Hum Lian (Kum 22) an si. Laknak : Laikokekjournal\nPublished in CHINNEWS and THAWNGPANG


Nang le Nangmah I Uangthlar Hlah! - iT Cung\nLailei khuate pakhat ah ralkap bo (3) a hmumi a um i, an khua ah a va tlung. Khuami vialte nih topinak an tuah piak. Zaanlei thlacamnak an tuahnak ah an Pator pa nih a van chimhmi cu a tubantuk in kan nih khuate hi zeihmah santlailo kan si ko nain Pathian nih a kan dawt tuk ti a fiannak cu ralkap chungin Bo(3) hna kan ngeih hi a si. Pathian nih kan khua hi a kan dawtnak a si ko. Hi kan pa thiamnak, thilti khawhnak le fimnak zeite hmanh a si hrimhrim lo. Pathian dawtnak thawng lawnglawng a si ko a van ti. Cu khawh cun a tu cu hi kan pa nih amah nih Pathian nih a dawtnak tette siseh, khuami biacah a duhmi a um ahcun a chimnak caan a si ve lai, a van ti. Ralkap Bo (3) pa cu a hung dir i, zeidang chimh hlanah a van chimh colh mi cu a tu nai i kan Pastor pa nih a van chimhmi ah khan ralkap Bo(3) ka hmuhmi hi amah thiamnak a si lo Pathian thawng a si a ti mi kha a si lem lo. Keimah bak hi kan batalian chungah rak tuk a thiam bik ka si. Laksawng tampi ka hmu timi lawngte kha a van chimh ciam mang i, amah thil ti khawhnak lawng te kha khuami cu a chimh hna. Ralkap pension pawl cheikhat biahal khi nan theih cio ko lai. A dongnak ah a van timi cu, cucaah keimah nih Bo(3) ka hmuhmi hi Pakhatnak ah keimah hi ral tuk\nka thiam rengreng. Cun pahnihnak ah Pathian zong nih cun a ka dawt ve tak tak ko. tiah a rak ti an ti.\nHei langhter ka duhmi cu Mitampi cu Pathian sinin thilti khawhnak, hlawhtlingnak, fimnak, le thiamnak phunphun kan hmuh tikah Pathian dawtnak a si ti hngallo in kanmah fimnak le thiamnak a si tiah kan i ruat tawn cio ko.\nMicheu cu daite in kan i umter nain kan thin a van hung caan ahcun mirun le mi lianngan kan si ve si, ka ngeihzat a ngei lai lo, cu tin cun maw ai umter, cu phun kan si hi ..tiah kan min kan i chal i, kan i tlerkhawn tawn. Minung Lungthin cu phorlawtnak in a khat. Cucaah Tipil petu Johan zong nih Judah mi hna a ti mi hna:\nMatt 3: 9. “Abraham cu a kan hringsortu a si,’ tiin kan luat lai, tiah i ruat hlah u. Pathian nih hi lung hna hi Abraham tefa ah cun a ser khawh ko hna, ti hi kan chimh hna.”\nFianternak: A ruang Johan nih hin Judahmi an i phorhlawtning le an khua ruahning tha lo mi kha a fiangter mi a si. Cucaah Johan nih an lungthin khuaruahnak kha remh a duhmi hna a si. Mi tampi cu kan rumnak, kan ngeihmi thil, kan fimnak le thil ti khawhnak kan i uangthlar tawn i cu nih cun kan i hngalhlo kar ah kan sining a rak niamter tawn. Nu le pa u le nau hna Pathian nih a kan pekmi kan chawva, kan thilri, kan fimnak le kan thil ti khawh nak hna hi kan i uanthar ding hrimhrim a si lo.\nI Korin 4:7, “Midang nakin cungnung deuh ah aho nih dah an ser? Pathian pek a si lomi na ngeihmi zeital a um maw? Cucaah cun nan hmuhmi cu a lakin hei hmu hlah u law cu bang, zeitindah nan i porhlawt khawh?.. a si ko lo maw? Pathian bia na tih lo ahcun i phorhlaw rih. i uangthlar rih ko mu… ciahdeah bang rawl hmulo in na hram turmar te ko lai. (Salm 34:10).\nMatt 3:10, “Hreitlung nih thingkung cu an hram in a hau dengmang cang hna; thei ṭha a tlai lomi paoh cu hau an si lai i mei chungah paih an si lai.” Tiah kan hmuh. Nan nung ning kha tha tein rak I chek na tih lo maw?\nU lenau hna nifate khuasak tintuknak ah a tlam a tling ngaimi zong na si ko lai. A sinain van chimh kan duhmi cu a tanglei tuanbia hi a si:\nLuke 7:1-7, “Hi bia vialte hi mizapi kha a chimh dih hna in Jesuh cu Kapernaum khua ah khan a kal. Cuka i a ummi Rom ralbawi pakhat nih sinum pakhat a ngei i a sinumpa cu a dawt ngaingai; cu pa cu a zaw i a thi dengmang. Cu ral bawipa nih Jesuh thawng kha a theih tikah, a sinumpa kha a ra damter nakhnga amah cu va nawl awkah Judah mi upa kha a hei thlah hna. Jesuh sin kha an va phan i biatak tein an va nawl. “Hi pa hi bawmh awk aa tlak taktakmi a si. Kan miphun hi a kan dawt i amah hrimhrim nih pumhnak inn a kan sakpiak,” an ti. Cucaah Jesuh cu anmah he cun a va kal. Inn khin lamhla a si ti lonak hmun a phak tikah, ralbawipa nih cun a hawikom kha a hun thlah hna i, “Bawipa, na re i theih hlah, nangmah luhnak dingah ka inn hi aa tlak lo; Keimah nih ka pum in ka hung in dong lai ka ti ah, cu an dong ding zongah cun aa tlak in kaa hmu fawn lo. Nangmah nih, ‘Dam seh,’ hei ti law ka salpa cu a dam ko lai.” Tiah a ti.\nFianternak: Rom ralbawi nih a ngeihmi toidornak lungput hi khrihfa a simi nih kan i ngeih cio awk dingmi kha a kan cawnpiak. Tuchan thawngtha chim tampi, mirum le mi lianngan tampi, catang sang le thilti khawhnak a ngeimi tampi cu kanmah le kanmah kan i san ter tuk tawn. Fih a nuntukmi tholung nunzia a si.\nDeut 9:4b -5, ahcun, “Bawipa nih hi ram co awkah a ka luhpi hi, keimah dinnak thawngin pei a si,’ tiah na lung chungin va ti hlah; Bawipa nih na hmai in annih kha a dawi hna cu hi miphun hna ṭhat lonak ruangah a si deuh. Na dinnak le na lung dinnak thawngin annih ram kha co awkah na luh cu a si lai lo; sihmanhsehlaw Bawipa na Pathian nih annih kha na hmai in a dawi hna lai cu hi miphun hna an ṭhatlonak ruangah le, Bawipa nih na pupa hna Abraham, Isak, le Jakob sinah chiat a sermi bia cu fehnak caah a si lai.\nFianternak: Israel miphun hna nih anmah dinnak an i ruah tuk caah bawipa nih a chimmi hna a si. U le nau hna… Pathian nih thluachuhnak an pekmi na sining ah khan nangmah le nangmah i uangthlar hlah!


Khrihfabu ah Jehovah kha Thangṭhat | Cawn Awk Vennak Innsang\n“An i pumhnak ah kaan thangṭhat lai.” —SALM 22:22.\nHLA 59 Jah Kha Thangṭhat U Sih\n1. Jehovah he aa tlaiin David nih zeitindah a intuar, mah nih zei tuah awkah dah a forh?\nSIANGPAHRANG David nih hitin a ṭial: “BAWIPA cu a lian a nganmi a si, fakpi in thangṭhat awk a si.” (Salm 145:3) Jehovah a dawtnak nih “pumhnak ah” thangṭhat dingin David kha a forh. (Salm 22:22; 40:5) Nang zong Jehovah kha na dawt caah David chimmi mah bia hi na hna a tla ve ko lai: “Maw BAWIPA, kan pu Israel i Pathian, nangmah cu zungzal thluangthluan in thangṭhat na si ko.”—1 Chan. 29:10-13.\n2. (a) Jehovah kha zeitindah kan thangṭhat khawh? (b) Unau cheukhat cu zei zuamcawhnak dah an ton, zei kong dah kan i ruah hna lai?\n2 Tuchan ah Jehovah kan thangṭhat khawhnak lamkhat cu Khrihfabu pumhnak ah a phi kan peknak thawngin a si. Asinain unau tampi cu a phi pek awkah an i harh. Mah cu ṭihnak an ngeih caah an i cungcangmi a si men lai. Ṭihnak an ngeihmi kha zeitindah an tei khawh? Hman awk a tlakmi zei ruahnak cheuhnak nih dah thazaang a pemi a phi pek awkah a kan bawmh khawh? Mah kong kan i ruah hlanah pumhnak ah a phi pek a biapitnak a ruang pali kha i ruah hmasa hna u sih.\nPumhnak ah a Phi Kan Peknak a Ruang\n3-5. (a) Hebru 13:15 ningin zeicah pumhnak ah a phi kan pek? (b) A phi kan pekmi cu kan dihlak in aa khat lai maw? Fianter.\n3 Jehovah nih kan dihlak in amah thangṭhat khawhnak tinvo sung a kan pek. (Salm 119:108) Pumhnak ah a phi kan pekmi cu Pathian sinah “thangṭhat . . . raithawinak” kan pekmi a si i mah kha ahohmanh nih kan caah a kan pekpiak kho lo. (Hebru 13:15 rel.) Jehovah nih pakhat cio kan sinin aa khatmi raithawinak asiloah a phi pek awkah a kan hal maw? A kan hal lo.\n4 Jehovah nih kan thiamnak le kan sining aa danmi kha a hngalh. Cucaah kan si khawh tawk in raithawinak kan pekmi kha a sunsak tuk. Israel mi sinin Jehovah nih a cohlanmi raithawinak phun kha ruathmanh. Israel mi cheukhat nih cun tuu asiloah meheh kha an pek khawh. Asinain a si a fakmi nih “ṭhuro pahnih siseh, laileng no pahnih siseh” an pek khawh. Va pahnih hmanh an pek khawh lo ahcun “changvut dip ephah cheuhra cheukhat” zong kha Jehovah nih a cohlan. (Lev. 5:7, 11) Changvut cu a man a tlawm bikmi a si ko nain a ṭhami “changvut” a si ahcun Jehovah nih mah raithawinak kha a sunsak tuk ṭhiamṭhiam.\n5 Tuchan zongah cutin a si rih. A phi kan pek tikah biachim a thiammi Apollo bantuk asiloah hmualngei tein a chim thiammi Paul bantuk si awkah Jehovah nih a kan hal lo. (Lam. 18:24; 26:28) Kan si khawh tawk tein a phi kan pekmi kha a duh. Phaisa sen pahnih thawhlawm a pemi nuhmei nu kong kha i cinken. A si khawh chungin a ṭha bikmi a pek caah nuhmei nu kha Jehovah nih a sunsak tuk.—Luka 21:1-4.\nA phi peknak nih kanmah le a ngaitu kha ṭhatnak a kan pek (Catlangbu 6-7 zoh) *\n6. (a) Hebru 10:24, 25 ningin a phi an pekmi nih zeitindah ṭhatnak a kan pek? (b) Thazaang a pemi a phi an pekmi na sunsak kha zeitindah na langhter khawh?\n6 A phi peknak in pakhat le pakhat kha tha kan i pe. (Hebru 10:24, 25 rel.) Pumhnak ah a phi a phunphun an pekmi kan theihmi kha kan sunsak tuk. Ngakchia pakhat nih a sawhsawh tein le lungtak tein a pekmi kan theih tikah kan i nuam tuk. Cun pakhatkhat nih an hngalhmi biatak kong an chim tik zongah kan tha a um tuk. An ning a zah bu asiloah kan holh an cawnka lawng a si bu hmanhin ‘ralṭha’ tein a phi a pemi hna kha kan sunsak tuk hna. (1 Thes. 2:2) An i zuamnak kan sunsak kha zeitindah kan langhter khawh? Pumh a dih tikah an sinah lawmhnak bia kan chim khawh. Cun kan lawmh khawh hnanak a dang lamkhat cu kanmah theng a phi kan pek venak thawngin a si. Cuticun pumhnak ah kanmah lawng nih thazaang hmuh si loin kanmah zong nih kan pek khawh ve hna.—Rom 1:11, 12.\n7. A phi kan pek tikah zeitindah ṭhatnak kan hmuh?\n7 A phi kan pek tikah kanmah theng ṭhatnak kan hmu. (Isa. 48:17) Zeitin in dah? Pakhatnak ah, a phi pek ding in hmuitinh kan ngeih ahcun pumhnak ca ṭha tein i timhtuah awkah a kan forh lai. Ṭha tein kan i timhtuah tikah Pathian Bia kha kan hun hngalhthiam chinchin lai. Ṭha deuh in kan hun hngalhthiam tikah mah kha kan nunnak ah ṭha tein kan hman thiam lai. Pahnihnak ah, a phi peknak ah kan i tel ve caah pumhnak ah kan i nuam deuh lai. Pathumnak ah, kan pekmi a phi kha pumh a dih hnupi tiang kan i cinken.\n8-9. (a) Malakhi 3:16 ningin a phi kan pekmi he aa tlaiin Jehovah nih zeitindah a hmuh? (b) Mi cheukhat nih zeidah an ṭih?\n8 Kan zumhnak kong kan chim tikah Jehovah lung kan lawmhter. Pumhnak ah a phi pekmi kha Jehovah nih a ngaih i a sunsak tuk ti kha kan zumh khawh. (Malakhi 3:16 rel.) Jehovah nih kan i zuamnak cungah thluachuah a kan peknak thawngin a kan sunsaknak kha a langhter.—Mal. 3:10.\n9 Pumhnak ah a phi pek awkah a ruang ṭha hna kan ngei. Asinain cheukhat cu kut thlir ding kha an ṭih men lai. Cutin na si ve ahcun na lung dong hlah. Pumhnak ah a phi tam deuh in pek khawh awkah a kan bawmmi Baibal phunglam, hmuhtonnak cheukhat le tuah khawhning lam cheukhat hna kha i ruah hna u sih.\nṬihnak Lungput Teinak\n10. (a) Kan dihlak in zei bantuk ṭihphannak dah kan ngeih? (b) A phi pek awkah ṭihnak na ngeihmi cu zei a ṭhami ziaza na ngeih dah a si?\n10 A phi pek awkah kut thlir ding na ruah tik hmanhah ṭihnak na ngei maw? Cutin na si ahcun nangmah lawng na si lo. A tak ti ahcun kan dihlak in a phi kan pek tikah ṭihnak tlawmpal cu kan ngei cio ko. Mah ṭihnak na ngeihmi kha tei khawh awkah na ṭihnak a ruang kha na hngalh a hau. Chim na duhmi a kong na philh lai kha asiloah a hmaan loin na chim sual lai kha na phang maw? Na pekmi a phi cu midang bantukin a ṭha lai lo tiah na phang maw? A tak ti ahcun mah ṭihphannak hna cu a ṭhami an si. Mah nih aa toidormi na si le midang kha keimah nakin an ṭha deuh tiah na hmuh hna kha a langhter. Jehovah nih mah ziaza hna kha a sunsak. (Salm 138:6; Fil. 2:3) Asinain Jehovah nih pumhnak ah nangmah nih rak ka thangṭhat ve sehlaw unau pawl zong tha pe ve hna seh ti aan duh. (1 Thes. 5:11) Jehovah nih aan dawt tuk i na herhmi ralṭhatnak zong aan pek lai.\n11. Baibal ruahnak cheuhnak nih zeitindah a kan bawmh khawh?\n11 Baibal ruahnak cheuhnak cheukhat kha ruathmanh. Kan bia chimmi le kan chimning ah a palh lomi ahohmanh kan um lo tiah Baibal nih a ti. (Jeim 3:2) Jehovah nih kan sinin tlinnak aa ruahchan lo bantukin unau pawl zong nih an i ruahchan ve lo. (Salm 103:12-14) Annih cu thlaraulei kan chungkhar an si i a kan dawtu an si. (Mar. 10:29, 30; Johan 13:35) Ṭha tein kan phit khawh lo caan hmanhah an hngalhthiam.\n12-13. Nehemiah le Jonah sinin zeidah kan cawn khawh?\n12 Ṭihnak na ngeihmi tei khawh awkah aan bawm khomi Baibal kong cheukhat kha ruathmanh. Nehemiah kong kha ruathmanh. Ṭhawnnak a ngei ngaimi siangpahrang sinah rian a ṭuanmi a si. Nehemiah cu Jerusalem vanpang le hauka a rawhnak kong a theih tikah a ngaih a chia ngaingai. (Neh. 1:1-4) Siangpahrang pa nih zeicah na hmai a chiat tiah a hal tikah zeitluk in dah a thin a phan lai ti khi na mitthlam ah cuanter hmanh. Nehemiah cu thla a cam colh i a phi a pek. Mah tikah siangpahrang nih Pathian miphun kha bawmhnak tampi a pek hna. (Neh. 2:1-8) Jonah kong zong kha ruathmanh. Jehovah nih Nineveh khua mi hna sin bia chim dingin a thlah tikah a ṭih tuk i kaa dang leiah a zam. (Jonah 1:1-3) Asinain Jehovah bawmhnak thawngin Nineveh khua ah a kal ṭhan i Jehovah bia kha a va thanh. A thanhmi bia nih Nineveh khua mi hna caah ṭhatnak tampi a chuahter. (Jonah 3:5-10) A phi pek hlanah thlacam a biapitnak kong kha Nehemiah sinin kan cawn. Zeitluk in ṭihnak kan ngeih hmanhah Jehovah nih a rian ṭuan dingin a kan bawmh ti kha Jonah sinin kan cawn. Pumhnak i a phi pek cu Nineveh khua ah biaceihnak kong thanhnak in cun a har deuh hnga maw?\n13 Pumhnak ah a phi pek awkah zei ruahnak cheuhnak nih dah a kan bawmh khawh? Ruahnak cheuhnak tlawmpal kha i ruah hna u sih.\nZeitindah A Phi Ka Pek Khawh?\nBiahalnak he direct in aa pehtlaimi a phi\nCatlangbu ah aa telmi a phi\nCherhchanmi Baibal caang in kan cawn khawhmi\nNunnak ah hman khawhning\nA bik in langhtermi a kong he aa tlaimi hmuhtonnak tawi\nHmanthlak in kan cawn khawhmi\nI ruah ṭhannak biahalnak hna\n14. Zeicah pumhnak caah ṭha tein kan i timhtuah awk a si, zeitik ah dah cutin kan tuah khawh?\n14 Pumhnak pakhat cio caah i timtuah. A phi pek dingin hmuitinh kan chiah i ṭha tein kan i timtuah ahcun mahle mah zumhnak kan ngei deuh lai. (Ptb. 21:5) Pumhnak ca i timhtuahnak he aa tlaiin pakhat le pakhat kan i dang cio ko lai. Kum 80 leng a simi nuhmei Eloise cu Vennak Innsang cawnnak kha zarh a thawknak ah aa tim. “Kaa timhtuah chung tikah pumhnak ah kaa nuam deuh” tiah a ti. Vawlei lei rian ah caantling in a ṭuanmi Joy nih zarhte ni ah Vennak Innsang hlathlai dingin caan a khiah. “Zarhpi ni lai te ah ka hlathlai caah kaa cinken khawh deuh” tiah a ti. Hmaikal zong a ṭuan i a rian a tammi Khirhfa upa Ike nih “voikhat ah tampi in hlathlai nakin zarh khat chungah tlawmpal tete hlathlai cu ka caah a ṭha deuh” tiah a ti.\n15. Pumhnak caah zeitindah ṭha tein naa timhtuah khawh?\n15 Pumhnak ca ṭha tein i timtuahnak ah zei dah aa tel? Hlathlainak na tuah hlanah thlacamnak in Jehovah sinah thiang thlarau bawmhnak hal. (Luka 11:13; 1 Johan 5:14) Cun i cawn khawhmi hna kha a caan pe in ruat. Biatlangpi, biatlangte, hmanthlak le rinli kulh hna kha hlathlai. Catlangbu pakhat kip cio na hlathlai tikah a si khawh ahcun cherhchanmi Baibal caang vialte kha rel. A konglam hna kha ṭha tein ruat law a phi pek na duhmi kong kha a hleiin lungthin pe. Ṭha tein naa timtuah ahcun ṭhatnak na hmu deuhdeuh lai i a phi pek awkah naa fawih deuh lai.—2 Kor. 9:6.\n16. Zei hriamnam hna dah na hman khawh, zeitindah na hman khawh?\n16 A si khawh ahcun nan holh in a ummi electronic thilri hna kha hmang. Jehovah nih bupi hmangin pumhnak ca i timhtuahnak ah a kan bawmmi electronic hriamnam hna a kan pek. JW Library® app ah a ummi hlathlai dingmi cauk hna kha kan phone asiloah kan tablet ah download tuah khawh a si. Zeitik caan paoh le khoika hmun paohah hlathlainak tuah khawh asiloah rel khawh le ngaih khawh a si. Mi cheukhat nih rianṭuannak ah asiloah sianginn ah chuncaw ei caan asiloah khualtlawn pah hna in hlathlainak tuahnak caah mah hriamnam hna kha an hman. Vennak Innsang Library le Vennak Innsang ONLINE LIBRARY™ ah hngalh na duhmi a kong hna kha fawi tein hlathlai khawh a si.\nZeitik ah dah pumhnak ca timhtuah dingin a caan na khiah? (Catlangbu 14-16 zoh) *\n17. (a) A phi tampi i timhlamh cu zeicah a ṭhat? (b) Jehovah Hawikom Si—A Phi Pek Awkah I Timtuah timi video in zeidah na cawn khawh?\n17 A phi tampi in i tim. Zeicah? Na kut na thlir fatin te an in hal lai lo caah a si. Midang zong nih an kut an thlir ve lai i a tlaitu nih nan lak in pakhat kha aan thim hna lai. A caan te ah pumhnak a dih khawh nakhnga a tlaitu nih a phi an pekmi kha ri a khiah a hau men lai. Cucaah a phi an hal lo tikah na thin hung hlah asiloah na lung dong hlah. A phi tampi naa timh a si ahcun a phi pek khawhnak caanṭha tampi na ngei ko lai. Baibal relnak zongin a phi na pek khawh. Asinain na si khawh ahcun nangmah holh tein a phi pek khawh awkah i timtuah. *\n18. Zeicah tawi tein a phi pek awk a si?\n18 Tawi tein a phi pe. Thazaang a pe bikmi a phi cu a tawi i a sawhsawh te a simi kha a si. Cucaah tawi tein a phi pek awkah i tim. Second 30 hrawng pek dingin i tim. (Ptb. 10:19; 15:23) A phi na peknak kum tampi a si cang hmanhah tawi tein a phi na pek zungzalnak thawngin zohchunh awk ṭha na chiah khawh. A kong tampi kha saupi na pek ahcun midang nih nangmah bantukin a phi kan pe kho lai lo tiah an ruah lai i a phi pek an ṭih lai. Asinain tawi tein a phi na pek ahcun pumhnak ah mi tampi i tel awkah a caan a um lai. A hleiin a hmasa bik ah auh na si ahcun a sawhsawh tein le biahalnak he aa tlaimi a phi te lawng kha pe. Catlangbu ah aa telmi a kong vialte kha chim hlah. Catlangbu i a bik in langhtermi a kong an pek dih hnuah a dang kong hna kha na pek khawh.—“ Zeitindah A Phi Ka Pek Khawh?” timi rinli kulh ah zoh.\n19. A tlaitu nih zeitindah aan bawmh khawh, asinain zeidah na tuah a herh lai?\n19 A phi pek naa timhnak catlangbu kha a tlaitu kha hngalhter. Pumhnak thawk hlanah a tlaitu kha na chimh chung khawh. Pek na duhmi catlangbu a phanh tikah a tlaitu nih aan hmuh khawh nakhnga na kut kha sangpi in thlir colh.\n20. Khrihfabu pumhnak cu hawikom pawl he rawl i hrawm he zeitindah aa lawh?\n20 Khrihfabu pumhnak kha hawikom ṭha pawl he rawl eiṭi bantukin hmu. Unau cheukhat nih rawl i hrawm awkah an i sawm i ei awk tlawmpal in rak i timtuah ve tiah an in ti hei ti u sih. Zeitindah na tuah lai? Na hna a hnawk pah ko lai nain mikip nih an duh hngami pakhatkhat kha timhtuah na duh ko lai. Inn-ngeitu a simi Jehovah nih pumhnak ah a ṭha bikmi rawl hna kha cabuai khat in a kan hunh. (Salm 23:5; Matt. 24:45) Kan si khawh tawk in a ṭha bikmi laksawng sawhsawh te kan pekmi kha Jehovah nih a sunsak tuk. Cucaah ṭha tein i timtuah law zalong tein a phi pe. Mah tikah Jehovah cabuai ah a ummi lawng ei si loin midang zong na dangh khawh ve hna lai.\nNA PHI KHO LAI MAW?\nPumhnak ah a phi kan peknak a ruang cheukhat cu zei hna dah an si?\nA phi pek awkah ṭihnak kan ngeihmi kha zeitindah kan tei khawh?\nThazaang a pemi a phi pek awkah a bawmmi ruahnak cheuhnak cheukhat cu zei hna dah an si?\nHLA 2 Na Min Cu Jehovah A Si\n^ cat. 5 Salm caṭialtu David bantukin kan dihlak in Jehovah kha kan dawt i kan thangṭhat. A hleiin Khrihfabu he Pathian kan biakṭi tikah Pathian kan dawtnak langhternak caanṭha kan hmu. Asinain cheukhat cu pumhnak ah a phi pek kan i harh. Nang zong naa harh ve a si ahcun mah kha tei awkah hi capar nih aan bawmh khawh.\n^ cat. 17 jw.org ah Jehovah Hawikom Si—A Phi Pek Awkah I Timtuah timi video kha zoh. BIBLE TEACHINGS > CHILDREN timi tangah zoh.\n^ cat. 63 HMANTHLAK LANGHTERNAK: Khrihfabu i unau pawl cu Vennak Innsang cawnnak ah nuam tein an i tel.\n^ cat. 65 HMANTHLAK LANGHTERNAK: A hmasa ah langhtermi Vennak Innsang cawnnak ah aa telmi cheukhat. An sining an i khat cio lo nain pumhnak ca hlathlainak caah an dihlak in a caan an pek.


TUNI FALAM THAWNGPANG CU A TAMBIK RECORD THAR A CHUAK – The Chinlung Post\nTUNI FALAM THAWNGPANG CU A TAMBIK RECORD THAR A CHUAK\nJuly 5, 2021 admin Local News 0\nTuni Falam Covid Thawngpang. Tuni ah zawtnak angei tharmi hi Falam ah minung 35 an si. Tuni July ni 5 ah Falam sizung OPD ah covid zawtnak aa check mi hi minung 75 an si i, Cu chungah zawtnak angei mi hi minung 35 an si. Tuni zawtnak an hmuhmi hi tu tiangah cun a tambik zawtnak an hmuh hi a si. Hi konghe pehtlaiin a liamcia may 20 in tuchun tiangah minung 977 check an si cang.\nHi chungah zawtnak angei mi hi minung 359 an si. Covid zawtnak in a zawmi sizung a ummi chungin damnak tlamtling a hmumi hi July nikhat ah minung pathum an si i, July nihnih ah minung paruk. July nithum ah minung pakua, July nili ah minung pariat, July ni ah minung pakua an si. May ni 20 in minung 130 sizung in an chuak cang tiah theih a si.\nAtu sizung chung ah zohkhanhmi mizaw covid zawtnak in a zawmi hi minung 89 an si hna. Hi konghe pehtlaiin thanhnak an tuahmi cu thaizing July niruk thok in covid zawtnak angei mi hna cu inn lei ah i erh Home Quarantine angah ti lai lo i, a zualhma deuhmi zohkhanh ahaumi hna cu sizung ah siseh zawtnak alangtuk lo in a dam fawi deuh ding mi hna cu Sizung quaters thar le DRD ah Quarantine dirhmun in zohkhanh an si lai tiah thawng theih asi. Credit: CHDN\nThawngpang dang: Thantlang khua chung ah palek bo khat pakhat meithal kahnak in a thi. July 5 zaanlei suimilaam 3:00 fai ah, Thantlang khua ah a ho ti hngalh lo mi nih palek pakhat meithal in an kah i a thi tiah kan theih. Meithal kah a tong mi palek pa hi Thantlang Palek Sakhan ah a tuan mi a si i bo khat a si tiah, Thantlang khuami hna sin in kan theih.\nA thi mi pa hi Kawl miphun a si an ti i, a min tu cu kan thei kho rih lo. An kahnak hmun cu Lungtial sang, TABC lampial chak Bogyoke lam cung ah a si i meithal zun thum in an kah tiah kan theih. Palek pa hi Chaklei ah a rak kai lei si dawh a si. Meithal puah thawng kan theih i lam cung ah a rilh kan hmuh nain kan va zoh ngam lo,” tiah min langhter lo mi pakhat nih The Hakha Post ah a chim.A ruak cu sii-inn motor in palek nih an kalpi colh tiah kan theih. THP\nUPDATE: THANTLANG AH AN KAH THAH MI HI ALOR NGAINGAI MI A SI\nBREAKING NEWS: THANTLANG PALEK BAWI AKAPTU THEIH SI CANG


A Thih Lai Tein Thil Ka Duh Mi Ka Tuahpi Tauh Tiah A Nawl Hna I An Tuahpi Hnu Ah A Thi – Buanchukcho\nMalaysia Langkawi khua i um mi tleirawl kum 14 te lawng a si rihmi Norafai cu thluak cancer in a zaw i kum 6 chung a kuat cang i lengah a chuak kho lo. Sii bawi pawl tiang zong nih an lung dong cang i a dam kho ti lai lo tiah a chung le pawl sin tiangah cun an chimh cang hna.\nKum 6 chung cu dam loin a it peng i cu pa te nih a dam lo chung i a saduhthah mi cu khua dang i um mi a pi le pu va tlawn cu a si. Online mipi he ai bawm mi hna nih cun a sining cu an theih i a pi le pu an bawmh khawhnak ding cu an tuak tan piak. A hmasa ah cun lawng he va tlawn a duh nain a dirhmum nih cun a pek lo tuk ruangah helicopter tu in tlawn a duhnak kong cu a chim.\nCovid -19 ruangah helicopter zong cu hmuh a har tuk i mi zawn ruat ngai mi mipakhat nih cun a helicopter cu a hman ter hna. Cu tin a pi le pu an umnak khua ah cun an va tlawn pi i nuam ngai in caan a hmang. Hngakchia pa te nih cun ka pi le pu inn ah ka saduhthat bantuk tein ka um khawh colh ruangah tuchun cu kai lawm taktak tiah a chim.\nKa pi le pu tlawng kho dingin a ka bawm tu nan dih lak te cung zongah kai lawm tuk tiah lomhnak bia zong a chim chih. A pi le pu sinah a um khawh colh ruangah chikhat cu a zawtnak tiang philh in caan a hmang kho.cu tin a saduhthah an tuah piak dih hnuah cun a dam lo chin lengmang i cu tin june 1 2021 ah a zawtnak cu tuar kho ti loin a nunnak a liam tiah theih a si.\nR.I.P : A Fak Tuk Hringhran E Teirul Cham Ruang Ah CDM I A Lut Mi Khuabawi Pa An Thah Ning Cu Tih Nung Tuk E


Falam lei in nizan a rak phan mi SAC ralhrang hna nih Hakha Thar ah a ummi khua mi minung 19 nizan (October 20) ah an tlaih hna i cu an tlaih mi cung ah kum saupi zawtnak a tuar cang mi telh in nu 6 le ngakchia kum 4 pa zong aa tel tiah kan theih.\nRalhrang SAC nih Hakha Thar um Pu Ral Lan innkar le Special Intelligence Bureau (sah-tung-lung) zung karlak ah bomb kan hmuh tiah an ruang an i pekter i Pu Ral Lan telh in a nupi, a far le a fale dihlak minung pariat le inn pa inn (3) in minung pariat an tlaih hna. Cun sah-tung-lung zung a sa lio mi minung pathum zong an tlaih hna.\nCu an tlaih mi hna chung ah kum tampi zawtnak ‘thi lay-phet-na’ a tuar mi kum 20 fai nu pakhat aa tel. Ngakachia kum 4 pakhat aa tel pin ah Pu Ral Lan telh in Covid in a zaw mi a chungkhar minung 5 zong an i tel,” tiah Hakha Thar ummi nih TCP sin ah a chim.\nAn tlaih mi chung ah kum 4 ngakchia pa cu an thlah colh. Pa dihlak cu Rungtlang ah an kai pi hna i nu paohpaoh cu palek leeng ah an hren hna. Covid a zaw mi chung in pahnih cu an zual pah pin ah Oxygen Level zong a tla mi an si tiah kan theih.\nCu pin ah tlaih a tong mi inndawng pakhat chung in tangka sing 40 renglo, suithi le sui tumbul zong an lakpiak hna.\nTuzing (October 21) zong ah Hakha Thar cerhtual pawng ah a ummi inn pakhat cu nizan kan motor hmantlaknak inn a si tiin SAC ralhrang hna nih meithal in an kah i inn tlawmpal te a pem.\nMinung cu a hliamh hna lo tiah kan theih. October thla thok in nihin tiang ah Hakha khuachung lawng in tlaih mi minung 50 renglo an si cang i tam deuh cu an thlah than hna tiah CHRO sin in kan theih. Credit:The Chinland Post


APOI KO. TIO PAWNG RAMRI AH HRIAMNAM AN TLAIH HNA – The Chinlung Post\nAPOI KO. TIO PAWNG RAMRI AH HRIAMNAM AN TLAIH HNA\nJune 22, 2021 admin Chin 0\nKawlram ah luhpi dingmi thil a puak khomi phunphun cu songkhoi 26 khat cu tuni June ni 22 ah Assam Rifles pawl nih minung pahnih kut in ramri ah an tlaih hna tiah thanhnak an tuah. Tuni an tlaihmi minung pahnih hna cu Farkawn khua ah tlaih an si. Farkawn khua hi CNF umnak camp pawng te ah a ummi khua a si i, Thantlang peng Tlanglo he ramri te ah a ummi an si.\nAn tlaihmi hna hi Durtlang palek zungah an kual colh hna. An thilri an tlaihmi songkhoi 26 chung ah hin thil a puak khomi 36 le bomb paruk zong ai tel. Culawng siloin wire zeimawzat zong ai tel tiah an chim. Tuni ah an tlaih mi thil hi zeibantuk pawl i dah a si, CNF i maw asi CDF i dah a si timi tucu thanhnak an tuah chih lo.\nThawngpang dang:Tuni i kahnak ah ralhrang kawlralkap nih thawng thanhnak an tuah. June thla ni 22 ah a cang mi Mandalay PDF le SAC ralkap I kahnak ah PDF lei in minung 8 an thi tian ralkap lei nih thawng an thanh. SAC ralkap lei zong fak ngai in aa hliam mi cheukhat an um I PDF lei minung 4 an thi I minung 8 cu an hriamnam he kan tlaih hna tiah ralkap lei nih cun thawng an thanh.\nMandalay I Chan Mya Tharsi sang ah a um mi inn pakhat cu ralkap lei nih an luh hnawh caah PDF lei he I kah nak cu tu zing ah a chuak. Cu pin ah mawtaw cung in ralkap pawl a kap len mi mipi mawtaw pakhat cu ralkap lei nih an dawi caah speed tamteuh in a kal I lam 56 le 110 karlak ah a um mi transformer cu a pah sual I mawtaw cung ah a cit mi minung 4 zong an thi tiah ralkap lei nih cun thawng an thanh chih.\nPDF lei nih meithal le bomb in an kan kah hmasa caah kan kah than hna nak a si tiah thawng an thanh chap. PDF lei an umnak apikpak in an I dornak hmunhma pakhat cu ralkap lei nih an kah luh hnawh caah I kah doh nak a chuah nak asi tiah PDF lei nih tuzing ah an facebook page ah an tar. Cu pin ah mipi lei nih nan ti khawh ning cio in rak kan bawm ve uh tiah PDF nih mipi lei cu an nawl hna.\nTUNI MANDALAY I KAHNAK KONG RALHRANG NIH THAWNG AN THANH\nTUNI PDF LE RALHRANG I KAHNAK RALHRANG BAWI PAHNIH AN THI


Good News: Ralkap Minung 5 An Thah Hna, Ralbawi 2 An Thah Chih Hna - Chin Eleven News\nGood News: Ralkap Minung 5 An Thah Hna, Ralbawi 2 An Thah Chih Hna\nA luancia mi August ni 3, 2021 lio ah khan Shan ram kulh chak lei Pansai timi khua ah Kokang hriamtlai a si mi phu Myanmar National Democratic Alliance Army (MNDAA) le ralhrang pawl karlak ah i kahnak a chuak i MNDAA nih Min Aung Hlaing ralhrang pawl cu Ralbawi ngan minung pahnih telh in mi 5 an thah hna tiah thawngtheih a si.\nHi kongah hin khuami pakhat nih an i kahnak ah ralhrang lei in Duh ttat zin hmu ( deputy batlion commander) le Duh ttat khuai hmu telh in minung 5 cu MNDAA lei nih an thah hna tiah theih a si.MNDAA lei hi a thi mi le hliam a tuar mi an um lo tiah a chim.\nUknak firtu Min Aung Hlaing ruangah kawlram mipi minung tamtuk kan thi cang bantuk in an mah ralhrang pawl zong tampi an thi i an nunnak a liam cang. Ramch7ung minung hi zat lawmmam kan thih hi a ho ruangah si loin Nawlngeihnak latu Min Aung Hlaing ruangah a si ko.\nRelchap: Ramri Kong Ah Assam Assembly Dinhter Chung A Si; Assam assembly ah Mizoram ramri buainak kongah cozah MLA le opposition pary MP kar i el nak fak piin a chuah caah speaker nih assembly cu minute 40 chung a dinh ter.\nOpposition party a si mi Congress, All India United Democratic Front (AIUF), Bodoland’s People Front (BPF), CPI(M) le Independent MLA hna cu house well ah an i pum i Central Bureau of Investigation (CBI) a si lo ah National Inverstigation Agency (NIA) hna nih ramri kong cu zohfelnak tuah dingin an ti hna.\nCozah le opposition party MP hna hi assembly chungah kutdong in an i sawh,cabuai cumh pah in fak piin an i el caah speaker Biswajit Daimary nih a phak tawkin boruak dai ter a timh nain a hlei lo ruangah minute 40 chung assembly house a khar.\nOpposition party leiin biachimtu Congress MLA Kamlakhya Dey Purkayastha nih ramri buainak hi 2020 October thla ah Mizoram in a thawk mi a si. Hi kong hi India cozah sin zong ah kan theihter cang.Hi tin a si hnuah zei ruangah dah Assam palek hna an nunnak a liam tiah a hal hna.\nMah biahalnak hi Parliamentary Affair minister nih Assam le Mizoram cu ramdang kan si lo.India ramchung ah a ummi state kan si.Kan buainak cu chawnhbiaknak he kan chimfianh te lai. Amah belte cu ramri buainak ruangah Congress cozah chan 1974 in minung 34 nunnak a liam cang tiah a leh.Ref; the aizawl post\nChinram Cu A Rauh Hlan Ah CDF Nih An Control Cang Lai\nSii Cawk I A Kal Mipa Ralkap Nih An Zurit Buin Meithal In An Kah


Tlangcungmi Kan Lung Aarual Ah Cun Cozah Kan Serkhawh Cang Lai ( COALITION GOVERNMENT ) — Salai Ephraim Thawngpang\nTlangcungmi Kan Lung Aarual Ah Cun Cozah Kan Serkhawh Cang Lai ( COALITION GOVERNMENT )\nCozah aser khawh lomi Party hmetete le Tlangcungmi Party pawl cu mee pee hna hlah u. Cozah aser khawhmi Partypi pahnih asimi NLD le USDP tu kha mee pek ding asi tiah 2015 election lio ah fak taktak in politic an rak tuah. Atu 2020 Election a van naih ruangmaang cang tikah mah Party Lian politic cu fak chinchin in kan van theih tthan hoi cang.\nTlangcungmi Party nih Cozah aser khawh maw ti hi kan tuak cang lai. Ahring khawh in Asen cun Asen khawh in Ahring timi theory nih a kan simh tuk cang. Tlangcungmi kan lung aarual ahcun Partypi pahnih (USDP le NLD) tel bak loin cozah kan serkhawhnak lam aum ko tihi chim le ceih ka duhmi asi. Cozah serkhawhnak ah abiapi cemmi cu President chuahkhawh hi asi. 2008 Phunghrampi ning ahcun President cu Union Hlutdaw nih thim asi.\nUnion Hlutdaw ah Seat 664 aum i hmun 7 ah election an tuah khawh locaah Total Seat 657 aum.Tlangcungmi (State 7) chungin Pituh Hlutdaw Seat 116, Amyotha Hlutdaw Seat 84 TOTAL Seat 200 kan ngei.Kawlrawn (Taing 7) chungin Pituh Hlutdaw Seat 207 le Amyotha Hlutdaw Seat 84 TOTAL Seat 291 an ngei ve.Ralkap chungin Pituh Hlutdaw Seat 110 le Amyotha Hlutdaw Seat 56 TOTAL seat 166 asi.Cozah serkhawhnak le President chuah khawhnak ding caah Mee (Seat) 336 a herh.\n2015 election ah NLD party nih Seat 390 an hmuh caah an duhning poh in Cozah an ser khawh i, Ukhruainak zong an duhpoh in an merh khawh. 2020 election ah teh NLD nih maw USDP nih maw a herhmi Seat 336 an hmu kho ti lai maw. Ruah a hau.Party pi pakhatkhat (NlD maw USDP) nih Kawlrawn (kawlmi dihlak) ah 100% in mee hei hmu hna hmanhsehlaw Seat 291 lawng asicaah Cozah an serkho hlei lo. A tlawmcem Seat 336 hmuhnak dingah Seat 45 a cham rih. Kawlmi (Taing7) chung ah Party pakhat lawng nihcun mee a hmu dih lailo ti cu a fiang bak ko.\nTahchunhnak ah Tlangcungram (State 7) Seat 200 chungin Tlangcungmi Party nih Seat 170 hei hmu usih law Ralkap Seat 166 (170+166=336) he fawnh in Cozah (Coalition Givernment) kan serkhawh cang lai i, Pesident zong kanmah nih kan duhmi kan thim khawh lai.President ah ahodah kan thim kun ne lai?Ruahawk tampi aum lem lo.Gen Min Aung Hlaing cu President ah aa thlak cemmi asi. U Thein Sein le Daw Aung San Suu Kyi chan dih hnu in cun Gen. Min Aung Hlaing dah tilo NLD in maw USDP in maw dothleng khotu taktak an umti lo..Kanram nih aherh cemmi Daihnak (Peace process) tuahtu ding ahcun Min Aung Hliang bak a tlingcem ko lai. Phunghrampi remhnak ah siseh Kah- Daihnak ah siseh Min sung Hlaing nih tluang tein a tling khawh cem lai ti kha zumh ahau.\nRalkap doh buin cun zeitik hmanh ah kanram dothlengnak a um kho lailo ti zong ifiang shau cang. Ralkap doh nakin an mah he kutsit in riantuan ah lohma a kal deuh lai. Kau deuh thuk deuh in a ruat khomi nih cun nan theihthiam ko lai tiah ka zumh.2010-2015 USDP nih vuilak in an kan uk cang bantukin 2015-2020 NLD nih ceilakte an kan uk ve cang. 2021 hnu cu Tlangcungmi kan lal caan asi ve cang. Kan caan a cuu ve cang.Na ruahning hi asi kho lailo nan ti men lai. Ralkap he fawnh cu tiah nan ttih men hnga. Ttih ding asi lo. Ka seihkuyin ruahnak sawsawh ka chimmi asilo hih. Asi khawh dingmi le a cang khawhmi asi taktak hi mu. NLD le USDP cu hnu ah kan chiah cang lai.\nKan ruahnak le kan hmuh ning zong aa kalh ngai men ko lai. Na ruah khawhning asilole a phung asi ko.2021 hnucun Tlangcungmi nih Cozah kan tlaih cang lai. Tlangcungmi kanttanrual a herh cang.\nNOTE. Ka nolh rih lai. Ralkap doh buincun Dothlengnak tuah khawh asi lo. Ralkap he kutsit in dothleng caan asi cang.\nCredit:Jacob R. Thang\nTagged Tlangcungmi Kan Lung Aarual Ah Cun Cozah Kan Serkhawh Cang Lai ( COALITION GOVERNMENT )\nKhuachia Hi A Um Taktak Ko Rua Kalay Khuapi Um Pu Do Khan Le A Nupi Cin Cin Cu Um Awk Thalo In A Dehdai Hna →\n← South Asian Ralhrang Hruaitu Asim Omar Cu Thal Buk In An Kah Ko Cang Hih


Norway Ram Le Chin National Day Tuanbia (2005-2008) – Chin Community in Norway\nFebruary 22, 2008 ccn 0 Comments\nChinmi a hmasa bik Norway kan ke kan lamh hi kum 2002, November thla ah a si. Kum 5 chung ah Chinmi kan karh chin lengmang i nihin ah cun, Norway khua/hmunhma 36 ah Chinmi 800 dengmang kan um cang. Tukum 2008 chung ah minung 1000 kan tling te ko lai ti hi kanmah Chinmi hna nih kan zumh ngaimi a si. Norway ram bantuk ram fate pakhat a simi le minung million 4. 5 hrawng lawng a ummi ram pakhat ah kan miphun 1000 tluk kan um tik ah kan National Day hi a rak biapi tukmi nii le caan a rak si hrim ko.\nKum 2005 avoi (57) nak Chin National Day cu, Norway ram khuapi a pa 5 nak zong a si i, kan Chinmi 150 renglo kan umnak khuapi Stavanger ah minung 100 reng lo nih avoikhatnak kan rak tuah. Culio ah cun min ngei in Music Band zong kan rak ngei rih lo i, rian a ngeimi zong kan rak har tuk rih. Holh a thiammi zong kan rak har rih i, ram chung thilsining kong theihnak lei zong ah chambaunak tampi kan rak ngei.\nKum 2006 avoi 58 nak CND cu, Moi timi khuate pakhat ah kan rak tuah. Moi khua CND ah cun tlawmpal cu kan thangcho deuh cang. Rian ngei tete zong kan hun um cang, holh a thiam mi tete zong kan hun tamdeuh cang. CND kong zong local media le, municipality upa hna, church lei pawl in upa cheukhat hna zong an kan tel khawh caah kan Chinmi hna nih a tulio kan aupi pakhat ah ai telmi ’’we want to be known” kong ah tlamtlin deuhnak kan hun ngei.\nKum 2007 avoi 59 nak CND cu Vest-agder timi pyine pakhat ah a ummi khuate Froland timi khua ah kan tuah. Tlamtlinnak tampi ai hung i chap. Hi kum tu ah cun, music band zong a min tein an hung dir kho cang. Minung zong kan hun tamdeuh I, rian ngei tete zong kan hun karh ngai ngai cang. Inn ngei, motor ngei zong kan hun um kho cang. Sianghleirun sangdeuh a kaikho mi hna zong kan hung um ve cang.\nKum 2008 cu CND tawlreltawntu Chin Community in Norway (CCN) nih CND cu hmun 3 ah then in tuah ding ah khuakhannbiakhiahnak an ngei. CCN hruainak in Oslo le Sandnes khua hmun 2 ah tlamtling ngai in tuah a si. Norway khuapibik Oslo ah cun tinbaw nganpi cung ah an tuah i, minung 270 hrawng an ni telkho tiin thawng kan theih. Lai laam a phunphun, biachimnak, hlasaknak tiin tlamtling ngai in an tuah tiah thawng kan rak theih ve. Rogaland pyine, Sandnes khua zong ah minung 200 hrawng nih CND cu hlunghlai ngai in kan tuah ve. Hi hmun 2 pin ah Froland khua ummi kan Chinmi hna zong nih CND cu hlunghlai ngai in Norway minung hna he an rak tuah ve timi thawng kan theih. Kanmah Chinmi hna lawng siloin, Norway minung hna he tlamtling deuh in an tuah khawh caah, Froland ah cun minung 100 hrawng an ni tel kho ti in thawng kan theih ve.\nSandnes Khua Le a Voi 60 Nak Chin National Day\nSandnes khua cu, minung 62,000 tluk an umnak khuapi pakhat a si i, Norway ram level in kan zoh tik ah apa 8 nak khua nganbik a si. Sandnes ah Chinmi kan rak phanhnak hi 2004 Septermber ah a si. Kum 4 tluk a rauh hnu kum 2008 February ah cun minung 34 kan phan cang. Aphan chawm ding zong an um rih tiah khuami hna nih an chim caah tam chin leikam an penh tinak a si. Norway Chinmi kan umnak khua hna lak ah cun khuadawtbik pakhat ah ai telmi le ramdang mi hna nih an tlawnkai duh ngaimi khua pakhat a si. Norway thlanglei deuh ah aummi khua a si caah a lum deuh ngai i, Asia lei in a rami kanmah miphun bantuk caah cun umnak khuarem taktak pakhat a si.\n2008 CND kan tuah cu a hopoh a lungtling lomi te kan um loh. Lunghmuihnak nganpii kan ngei cio. Mikhual upa deuh kan ngeih mi hna lak ah Sandnes Vice Mayor, Kåre Hauge le Norway Baptish Union in General Secretary, Magnar Mæland hna nih biachimnak an kan ngeih piak. Tulio Massmedia a biapi tukmi lei in a kan tel pi kho mi hna cu; NRK (Norwegian Broadcasting ) TV, le minung a ting nih nifatin an rel mi Aftenbladet tadinca le Rogaland avis hna an ra kho i program kong le National Day kan tuah hnawhchannak asullam pawl tialnak an ngei. Cun NGO buu dangdang a simi, Point of Peace , Bike for Peace , sianginn lei le biaknak buu lei upa hna zong an kan tel pi khawh caah minung 200 tluk an si i a tlam a tling khun.\nLaiholh in CND kong biachimnak zong a um i, Norway ram ah kan pa pakhat a simi Pu Lian Khia nih an kan chimpiak. Program lak ah minung an kan nuamhter bikmi cu, ringawn tumtu GOD SHADOW music band le hlasa mi kan farle naule pawl an si. Lai laam (Ruakhawhtlak, Saarlaam, Pupa laam, chanthar lailaam ) tibantuk hna nih kan Chinmi phun sinak fiangdeuh in an kan hmuhter. Lai thilthuam langhternak Fashion Show zong a um i kan far/ nau le pawl nih thilthuam a phunphun langhternak an tuah fawn. Tuchan IT chan he ai tlak in Microsoft Power point presentation hmang in kan Chinmi tuanbia le konglam chimnak zong a um. Chin Community in Norway statement relnak zong english in kan ngei.\nCun February 20 cu caw nithumni a si i, rianttuan nii lio pi a si ko nain minung tampi cu kan miphun ni pei a si cu tiah rianhmun kaltak riangmang in i tel a si tikah minung tampi nih kan miphun kan tanhnak an kan hmuhpiak pin ah kan CND tuahhnawnmi asullam cung ah lungfian deuhnak an hun ngei kho deuh ve. Khatlei kam in CND tuahkho ding in hmunhma a ongtu hna Sandnes khua aumi kan Chinmi hna zong nih thazaang, phaisa caan chuah lawng siloin hmaipenhbuu tein mikhual dawnnak le cawnglawmhnak an ngeih khawhmi nih kan Chinmi hna lawng siloin CND ah a ra khomi ramdang minung hna thinlung zong ah kan miphun lungput cung ah upathmaizatnak thinlung a um ter.\nAzate huap in kan zoh tikah tukum Norway CND cu nuam ngai in le lunghmui ngai in kan rak hmang ve tiah kan miphun hawi hna sin ah thawng kan nin thanh ve hna.\nPrevious Previous post: CCN le IOM Riantuantinak\nNext Next post: Norway nih 2010 ah Burma refugee Pawl Laak a Timh Than.


Chin – Chin Modern News\nNovember 27, 2020 by Chin Mordern News\nNai hrawng cu ramthumnak kalnak kong thawng kan thanh lonak a sau ngai, theih a duhmi hna caah Octorber le November (thla 2 hnih chung) ramthumnak kalnak kong ka vun langhter than. Tutan thla hnih chungah ramthumnak a simi (US, Australia, Canada, New Zealand Le Korea) ram hna ah kalnak kong a si. October thla … Read more\nSeptember 29, 2020 by Chin Mordern News\nKan hnung ah August thla le September thla chung, US kalnak ding kong kan rak tial cang bantukin a kalmi hna dihlak milu zat cu tawi tein ka vun langhter than. Malaysia ralzam chungin atu zarh chung lawngah US ram a kal dingmi minung 89 an si hna. Thla hnih chungah a kalmi an tam … Read more\nSeptember 29, 2020 September 8, 2020 by Chin Mordern News\nRalzam pumhkhawmhnak kong biahalnak ka tuahmi cu tuzing ah Malaysia UNHCR a lu bik nih lehnak a rak tuah cang. Keimah nih ka halmi ahcun nizan ah Chinmi biakinn on thannak ding caah Ministry of National Unity lei nih zul dingmi SOP an rak ka kuatmi he pehtlai in UNHCR ah ruahnak ka hal hna. … Read more\nSeptember 29, 2020 September 2, 2020 by Chin Mordern News\nTikir Dam hi thenkhat ruahnak ah Vice President Pu Henry Van Thio rian a tuan hnu lawngin tuanchuahmi ah kan ruah . A rak I thok ning tak cu mah tihin a si . 1998 Kum lio in Tikir khua Pawngah ummi “Tikir Kual “ timi hmun hi hmunhma rem, hmun ttha , hmun dawh … Read more\nSeptember 29, 2020 August 15, 2020 by Chin Mordern News\n(14 August, 2020), UNHCR le ICC (Laimi hruaitu pawl) online meeting an ngeihnak ah UNHCR nih thawng an thanhmi hna lak i a herh bikmi cu 2013 UN catlap aa rak i tlaih i chuh than a tongmi hna pawl ca i caantha an hun ser thanmi hi a si. Malaysia UNHCR’ lutlai a simi … Read more\nAtu lio, Covid-19 tlangrai ruangah Australia he pehtlai in ralzam riantuannak cu MCO chung vialte (March thla canceo thok in August thla hramthok tiang) cu rak ngol chung a rak si. Mah chungah hin Australia kal dingin thawng rak thanh ciami hna zong leet than a rak tongmi an um hna. Cu lawng siloin visa … Read more\nAtu lio vawlei cung thawngpang le thil sining ruangah ramthumnak kal le ralzam riantuannak zong fak ngaingai in a hung zor. Mi tampi nihcun ramthumnak kal hna cu a um rua lo tiah a ruatmi zong rak um khawh a si. A si nain, kan hnung thla ah ka rak thanh cang bantukin US le … Read more\nUK Cozah Nih Rakhine Ram Um Kan Chinmi Dirhmun Kong An Kan Hal\nSeptember 29, 2020 August 12, 2020 by Chin Mordern News\nUK cozah nih CHRO kha request an kan tuah caah tuchun August 11 ah internet in UK Embassy Rangoon, le London in Department For International Development DFID, le Foreign and Commonwealth Office I Political Officer pawl cu CHRO Hakha in Salai Za Uk Ling le Salai Sang Hnin Lian he tonbiaruah nak an nei kho. … Read more\nCRC: UNHCR Thawngthanh\nAugust 8, 2020 August 8, 2020 by Chin Mordern News\nRalzaam hna le caan karlak dornak kawlmi (asylum-seeker) hna nih cazin chung min khumhnak kong he pehtlai in Registration Hotline cu chawnh khawh an si. * Nau benhnak * Nu/va benhnak * Chungkhar benhnak * Card thlau thawngthanh * Phone number le inn address thar thlennak tuah khawh an si. A cunglei ii ttialmi chungin … Read more\nCRC: Australia Kal Umnak Thawngthanh\nMalaysia um Chin ralzaam hawikom dawt vialte hna nan dam cio hna lai tiah zumhnak kan nei. Australia kal umnak kong he pehtlai in thawngthanh kan kan duh hna. Kan theih cio bang Covid pulrai ruangah vawlei cung khawl tlawn le kal um zong phih dih asi bantuk in Malaysia um Chin ralzaam cheukhat hna … Read more


Thawngpang Tihnung : Nihin Chun Sandah Piah Nak Ah Thil A Cang Mi Zei A Thei Lo Mi Hngakchia Nute Faktuk In A Tuar Than E – Onlinenungak\nThawngpang Tihnung : Nihin Chun Sandah Piah Nak Ah Thil A Cang Mi Zei A Thei Lo Mi Hngakchia Nute Faktuk In A Tuar Than E\nTulio kan thawngpang le kan thilton mi kong ruah ah cun lungthin a dai kho loh i, zan zong mitkuh thaw kho hrimhrim ti loh e. A poi tipin cun chim awk a um ti loh. A ho cio poh hi mithmai zong a panh kho ti hrim loh mu.Lungre a thei in ngeih a chia ko.\nNikhat hnu nikhat i kan ram sining hi andai lei siloin a zualhma lei le a sosang lei hi a panh chin lengmang fawn hoi mipi nih faktuk in tiar a si pin ah nunnak liam mi tiang van um si cang i lung a fak hringhran ko mu.\nTuchun zong kawlram ralkap uknak duh lo nak ruang ah sandah piah mi pawl lak ah faktuk in i hliamkhuai nak a chuak than. 26 lamkam ah ralkap uknak duh lo nak a langh ter mi hna cu sandah an piah cuahmah lio ah incung in hngakchia nu te nih duh lo nak langhter nak ding caah a kut a rak bengh piak ve hna .\nCulio ah cun, ralkap le palik nih an van zuamhnawh than hna i chai in mipi cu fakngai in an van cheih hna lio ah zeihmanh sualnak a ngei lo mi hngakchia nute cu fak tuk in a mit ah an ceih zangfak a si tuk hringhran e.


Breaking News: Ralhrangbu Nih Helicopter In Hakha Minung An Kah Cang Hna Mipi An Lautuk – Chin World News Evening\nSeptember 5, 2021 Salai Van Chin News\nBreaking News: Ralhrangbu Nih Helicopter In Hakha Minung An Kah Cang Hna Mipi An Lautuk. Nizaan ah Hakha thar ah Meihri tuah lei rian a ttuan mi mino (20) hrawng cu Ralkap nih Helicopter in an kah hna, Helicopter cung in an hun kah hna hi asi tiah Zalen nih a tarlangh. Hi thil hi nizaan September 3, 2021 zaanlei suimilam 1:00pm hrawng ah a cang mi a si. Hakha thar hi NLD Cozah chan ah an samh mi, atu ralhrang ralkap zong nih an pehzulh mi asi.Hi kong he pehtlai in Meihri zamnak ah aa tel ve mi pakhat nih Mino rian a ttuan mi hi minung 15 in 20 karlak kan si. Zeitin dah ralkap pawl kan pawng an rak phak zong kan thei manh lo.\nAn kan kah hi zaanlei suimilam 1:30PM hrawng ah a si lai. Ralkap kan sin a rak phan mi hi 50 in 60 karlak an si lai. Meithal zun 30 tluk hrawng an puah. Kan lau tuk ve caah phu(3) ah kan i thendarh i kan i thup cio. A dang a zam mi phu pawl cu Helicopter cung zong in an rak kah chih len hna. CDF ah an kan ruah ruang ah a tu bantuk in an kan kah hi a si ko lai.\nHliamtuar tu cu pakhat hmanh kan um hrawh lo” tiah a chim.Nizaan ah Ralkap Helicopter Hakha ah voi 2 tiang a rak zuang ti asi. Cun atu Cozah lei Meihri a buaipi cuahmah mi, a tuah mi pawl zong taanglei in an kah hna lawng si loin, Helicopter cung tiang in an hun kah hna cu a poi ngai ngai. Mah thawngpang hi nizaan ta asi i atheih rih lo mi caah share than mi asi.\nBreaking News: Thantlang Ah Sac Ralhrang Nih Hriamnam Ngam Pipi An Puah


Salai Ceu Bik Thawng Cu Pasal Maw Sal Lo, Aa Fiang Cang Lai – Chin 11 News\nSalai Ceu Bik Thawng Cu Pasal Maw Sal Lo, Aa Fiang Cang Lai\nThantlang lei nih “zuding pa, mi ṭhalo pa” an van ti bak ko kha mu. Central CNLD nih Thantlang lutlai te pahnih cu CNLD party in an dinhter hna. Zei party in dah an dirte lai? Caan an ngei rih. Independent zongin izuam khawh a si.\nSalai CBT nih cuh a duhnak hmun le Pu Vei cuh duhnak hmunhma aa khat bak, ti si. CBT kha pasal a si ahcun, hmunhma a rak duhnak ahkhan Pu Vei he cun an izuam awk si hnga. Pu Vei zong nih independent bak in zuamcawh ve bak ding. Cucu politics timi cu si ko.\nAbraham Lincoln lebang an izuam dingmi pa he dawh ivuak le ikah dingin aa rak ithawh bal ve khah! Salai Ceu Bik Thawng zong MP aa cuh kho lai. Pu Vei zong aa cuh ve lai. An icuh veve awk hrimte a si. CBT nih “Party rian a biapi tuk” aa rak titermi kha, uar a um lo ngaimi bia a si. Icuh pah in party rian cu kemh chih khawh tuk a si.\nRamkhel minung tam deuh cu zu cu an ding pah dih. Western lei lebang. Korean zong an si ve ko. Nain, zu nih an rian a tlolhter bal hna lo. Cucu pasal rian a si. Ramkhel minung cu eihmuar hman le ziknawh laak hmanlo a biapi bik! Salai nih aa cuh ngam lo cun, pasal a si bak lo tinak si ko.


NUG nih ralhrang pawl kong an phuan dih cang hi a linsa bak cang. – Lai Lungrawn Post\n“NUG nih a hmuhning nakin keimah pumpak nih ka hmuhning hi chim ka duh deuh. Chim ka duh hmasa bikmi cu tulio kan boruak ah thimnak tuahmi a phi chuak cu hnon a si. Thimnak ah thimfung diklo a um, mah ruang ah hin thimnak tuahmi a phi chuak cu hnon a si tiah bia a chuak. A tu nai te ah Innhngak cozah(Caretaker Government) dirh a si. Cun mipi zong an ii tel. Cun ralkap lawng si lo in Minister nih tuanvo lakmi bantukin a si tikah hin ramkhel lei lamthluan a hlei in pehtlaih nak lei in an tuah tiah ka hmuh. Zeiruang ah ti ah cun a rauh hlan ah UN telh in vawlei cung ramkip nih SAC ralkap le NUG karlak ah zei deuh dah cohlan a si lai ti mi zuamcawhnak a um lai. Cu tikah SAC ralkap nih uknak kan lak timi phun in kan peh zulh rih a si ah cun vawlei cung ram kip nih cohlan awk a har lai tiah ruah dawh si. A si nan in uk nak lak cu uk nak lak si ko. A ruang cu thim nak tuah lio ah ningcang te in aa zuam i tei nak a hmu mi an si lo. Asinain a tu thil sining hi a tu ah hin cun a cozah pakhat dirh in kan kal tiah i ti ter in vawlei pi nih cohlan khawh nak ding in an ii zuam ti mi lei ah an panh tiah ka ruah”.\n“A biapi mi cu February ni 1 uk nak lak, ral lo kap nih cun uk nak kan lak tiah an chim. Tu bantuk thil a can tik ah mipi le ralkap pehtlaih nak a cah ti mi a lang. Mah caah cun a tu caan karlak ah 2008 phunghrampi ning in uk nak an lak ti ah kum 2 chung ah thim nak tuah than a si lai, mah an tuah khawh lo a si ah cun phunghrampi cu an mah lila nih an hrawh cang”. Mah caah cun tu ni bia chim nak ah kum 2 chung ah thim nak tuah piak than ding ti mi cu phunghrampi ii zoh chih in biakam nak an tuah ti mi hmuh khawh a si. Asinain mipi lei hmuh nak ah cun ral lo kap nih thim nak cu a tuah piak. 1990 thim nak zong, 2020 thim nak a phi chuak zong hrawh a si.Thil sining a langh kawh lo lio caan ah aiawh tu hna cu nawlngeihnak kan pek hna lai tiah biakam nak sawhsawh in mipi hna i zumhawktlak nak cu hmuh akho si lai lo tiah kan hmuh.\nRallokap nih uknak alak nak thla 6 a tlinni ah Rallokap innhngak cozah a derh hi asi i rallokap tiah auh in ramuk nak tiah peh zulh in asi lai ti zong in a chim.Rallokap i nawlpek nak No.152/2021 in rallokap hruaitu lutlai a si mi Min Aung Hlaing nih rampi a sangbik vuanci dirhmun in nawlngeitu a si rih lai tiah a chim The chin post